title: Id-Deċiżjoni Tal-Kunsill tas-27 ta’ Novembru 2000 li tistabbilixxi programm ta’ azzjoni Komunitarja sabiex tikkumbatti d-diskriminazzjoni (2001 sa 2006)

text:
Avviż Legali Importanti

|

32000D0750

Official Journal L 303 , 02/12/2000 P. 0023 - 0028

		Id-Deċiżjoni tal-Kunsilltas-27 ta’ Novembru 2000li tistabbilixxi programm ta’ azzjoni Komunitarja sabiex tikkumbatti d-diskriminazzjoni (2001 sa 2006)(2000/750/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, b'mod partikolari l-Artikolu 13 tiegħu,Wara li kkunsidra l-proposta mill-Kummissjoni,Wara li kkunsidra l-Opinjoni tal-Parlament Ewropew [1],Wara li kkonsulta lill-Kumitat Ekonomiku u Soċjali [2],Wara li kkonsulta l-Kumitat tar-Reġjuni [3],Billi:(1) L-Unjoni Ewropea hija msejsa fuq il-prinċipji tal-libertà, tad-demokrazzija, tar-rispett għad-drittijiet tal-bniedem l-libertajiet fundamentali, u l-istat tad-dritt, prinċipji illi huma komuni għall-Istati Membri kollha. Skond l-Artikolu 6(2) tat-Trattat dwar l-Unjoni Ewropea, l-Unjoni għandha tirrispetta drittijiet fundamentali kif iggarantiti mill-Konvenzjoni Ewropea għall-Protezzjoni tad-Drittijiet tal-Bniedem u l-Libertà Fundamentali kif ġejjin mit-tradizzjonijiet konstituzzjonali komuni għall-Istati Membri kollha li jieħdu sehem fihom, bħala prinċipji generali tal-liġi Komunitarja.(2) Il-Parlament Ewropew ħeġġeġ bil-qawwa u ripetutament lill-Unjoni Ewropea sabiex tiżviluppa u ssaħħaħ il-politika tagħha fil-qasam tat-trattament ugwali u l-opportunitajiet ugwali fl-oqsma kollha fejn tinsab id-diskriminazzjoni.(3) L-Unjoni Ewropea tirrifjuta teoriji li jippruvaw jistabbilixxu l-eżistenza ta’ razez separati tal-bnedmin. L-użu ta’ l-espressjoni "oriġini razzjali" f'din id-Deċizjoni ma timplikax l-aċċetazzjoni ta’ dawn it-teoriji.(4) Fl-implimentazzjoni tal-programm, il-Komunità trid tfittex, skond it-Trattat, li telimina l-inugwaljanza u tippromwovi l-ugwaljanza bejn l-irgiel u n-nisa, b'mod partikolari għaliex in-nisa spiss huma l-vittmi ta’ diskriminazzjoni multipla.(5) L-għamliet differenti ta’ diskriminazzjoni ma jistgħux jigu ggradati: ilkoll huma kollha intollerabbli ndaqs. Il-programm huwa maħsub kemm sabiex jiġu skambjati l-prattiċi tajbin eżistenti fl-Istati Membri kif ukoll sabiex jiġu żviluppati prattiċi u politiki ġodda fil-ġlieda kontra id-diskriminazzjoni, inkluża diskriminazzjoni multipla. Din id-Deċiżjoni tista’ tgħin sabiex titqiegħed f'postha strateġija komprensiva sabiex tikkumbatti kull għamla ta’ diskriminazzjoni għal raġunijiet differenti, strateġija li minn issa 'l quddiem għandha tiġi żviluppata b'mod parallel.(6) L-esperjenza ta’ l-azzjoni fil-livell Komunitarju, b'mod partikolari fil-qasam tas-sess, uriet illi l-ġlieda kontra d-diskriminazzjoni fil-prattika titlob għaqda ta’ miżuri u b'mod partikolari ta’ leġislazzjoni u ta’ azzjoni prattika mfassla sabiex tkun ta’ rinforz bejn xulxin. Jistgħu joħorġu lezzjonijiet simili mill-esperjenza li titratta l-oriġini etniku u d-diżabilità.(7) Il-programm għandu jitratta r-raġunijiet kollha ta’ diskriminazzjoni bl-eċċezzjoni tas-sess, illi hija ttrattata minn azzjoni Komunitarja speċifika. Id-diskriminazzjoni għal raġunijiet differenti jista’ jkollha karatteristiċi simili u tista’ tiġi miġġielda f'manjieri simili. L-esperjenza miġbura matul ħafna snin dwar il-ġlieda kontra d-diskriminazzjoni għal ċerti raġunijiet, inkluż is-sess, tista’ tintuża sabiex tibbenefika raġunijiet oħra. Mandankollu, għandhom jintlaqgħu l-karatteristiċi speċifiċi ta’ l-għamliet diversi ta’ diskriminazzjoni. Għalhekk, għandhom jitqiesu l-ħtiġiet partikolari tal-persuni b'diżabilità fejn jidħlu l-aċċessibilità ta’ attivitajiet u r-riżultati.(8) L-aċċess għall-programm għandu jkun miftuħ għall-pubbliku u/jew il-korpi u l-istituzzjonijiet privati involuti fil-ġlieda kontra d-diskriminazzjoni. F'dan il-kuntest għandhom jitqiesu l-esperjenza u l-abilitajiet ta’ l-organizzazzjonijiet mhux governattivi lokali u nazzjonali.(9) Ħafna organizzazzjonijiet mhux governattivi fil-livell Ewropew għandhom esperjenza u kompetenza fil-ġlieda kontra d-diskriminazzjoni, kif ukoll fis-xogħol tagħhom fil-livell Ewropew bħala difensuri tal-persuni li huma esposti għad-diskriminazzjoni. Jistgħu għalhekk jagħmlu kontribuzzjoni importanti lejn ftehim aħjar ta’ l-għamliet u l-effetti diversi ta’ diskriminazzjoni u biex tiżgura illi it-tfassila, l-implimentazzjoni u s-segwiment tal-programm iqisu l-esperjenza tal-persuni esposti għad-diskriminazzjoni. Fl-imgħoddi, l-Komunità pprovdiet finanzjamenti bażiċi lil organizzazzjonijiet varji li jaħdmu fil-qasam tad-diskriminazzjoni. I l-finanzjament bażiku lil organizzazzjonijiet effettivi mhux governattivi jista’ jkun ta’ ġid siewi fil-ġlieda kontra d-diskriminazzjoni.(10) Il-miżuri meħtieġa sabiex tiġi implimentata din id-Deċizzjoni għandhom jiġi adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri sabiex jiġu eżerċitati l-poteri ta’ implimentazzjoni konferiti lill-Kummissjoni [4].(11) Huwa meħtieġ, sabiex jissaħħaħ il-valur miżjud ta’ l-azzjoni Komunitarja, illi l-Kummissjoni, f'koperazzjoni ma’ l-Istati Membri, għandha tiżgura, fil-livelli kollha, il-koerenza u l-komplimentarjetà ta’ l-azzjonijiet implimentati fil-qafas ta’ din id-Deċizjoni u l-politiki l-istrumenti u l-azzjonijiet Komunitarji l-oħra rilevanti, b'mod partikolari dawk fl-oqsma ta’ l-edukazzjoni u t-taħriġ u l-opportunitajiet indaqs bejn in-nisa u l-irġiel skond il-Fondazzjoni Soċjali Ewropea u dawk li jippromwovu l-inklużjoni soċjali. Il-konsistenza u l-kumplimentarjetà fl-attivitajiet rilevanti taċ-Ċentru Ewropew ta’ l-Immonitorjar tar-Razziżmu u x-Xenofobja għandhom jiġu żgurati wkoll.(12) Il-Ftehim dwar iż-Żona Ekonomika Ewropea (il-Ftehim ŻEE) jipprovdi għall-koperazzjoni akbar fil-qasam soċjali bejn il-Komunità Ewropea u l-Istati Membri tagħha, min-naħa waħda, u l-pajjizi ta’ l-Assoċjazzjoni Ewropea tal-Kummerċ Ħieles li jippartaċipaw fiż-Żona Ekonomika Ewropea (EFTA/ŻEE), min-naħa l-oħra. Għandha ssir dispożizzjoni sabiex dan il-programm jinfetaħ għall-parteċipazzjoni tal-pajjiżi kanditati ta’ l-Ewropa Ċentrali tal-Lvant, skond il-kondizzjonijiet stabbiliti fil-Ftehimijiet Ewropej, fil-protokolli addizzjonali tagħhom u fid-deċiżjonijiet tal-Kunsilli ta’ Assoċjazzjoni rispettivi, għal Ċipru, Malta u t-Turkija, ffinanzjati minn approprijazzjonijiet addizzjonali skond il-proċeduri li jridu jiġu miftiehma ma’ dawn il-pajjiżi.(13) F'din is-Deċiżjoni huwa inkluż ammont finanzjarju ta’ referenza, fit-tifsira tal-punt 34 tal-Ftehim Inter-istituzzjonali tas-6 ta’ Mejju 1999 bejn il-Parlament Ewropew, il-Kunsill u l-Kummissjoni [5] għat-tul kollu taż-żmien tal-programm, mingħajr b'daqshekk ma jaffettwa l-poteri ta’ l-awtorità ta’ l-estimi finanzjarji kif iddefiniti fit-Trattat.(14) Il-Kummissjoni u l-Istati Membri għandhom jagħmlu sforzi sabiex jiżguraw illi it-test kollha, il-linji gwida u s-sejħiet għall-proposti ppublikati skond dan il-programm ikunu miktuba f'lingwa ċara, sempliċi u aċċessibbli.(15) Huwa xieraq illi titqies il-ħtieġa li tiġi pprovdut assistenza speċjali, fejn approprjata, biex tgħin lill-persuni li jegħlbu l-ostakoli għall-parteċipazzjoni tagħhom fil-programm.(16) Huwa meħtieġ għas-suċċess ta’ kull azzjoni Komunitarja li jiġu mmonitorjati u evalwati r-riżultati li jirriflettu l-għanjiet.(17) Skond il-prinċipju tas-sussidjarjetà kif iddefinit fl-Artikolu 5 tat-Trattat, il-għanjiet ta’ l-azzjoni proposta li tirrigwarda l-kontribuzzjoni Komunitarja sabiex tikkumbatti d-diskriminazzjoni ma jistgħux jinkisbu għal kollox mill-Istati Membri minħabba, fost ħwejjeġ oħra, il-ħtieġa ta’ sħubijiet multilaterali, l-iskambju transnazzjonali tat-tagħrif u d-disseminazzjoni ta’ prattika tajba mifruxa fil-Komunità kollha. Skond il-prinċipju tal-proporzjonalità ddefinit fl-Artikolu msemmi, din id-Deċizzjoni ma tmurx aktar 'il bogħod minn dak li huwa meħtieġ sabiex jinkisbu dawn il-għanjiet,IDDEĊIEDA DAN LI ĠEJ:L-Artikolu 1L-istabbiliment tal-programmDin id-Deċizzjoni tistabbilixxi programm Komunitarju ta’ azzjoni, minn issa 'l quddiem imsejjaħ "il-programm", sabiex jippromwovi miżuri sabiex tiġi kkumbattuta d-diskriminazzjoni diretta u indiretta msejsa fuq l-origini razzjali u etniċi, ir-reliġjon jew it-twemmin, id-diżabilità, l-età jew l-orjentazzjoni sesswali, għall-perjodu ta-żmien mill-1 ta’ Jannar 2001 sal-31 ta’ Diċembru 2006.L-Artikolu 2L-għanijietFil-limiti tal-poteri tal-Komunità, il-programm għandu jappoġġja u jissupplimenta l-isforzi fil-livell Komunitarju u fl-Istati Membri sabiex jiġu promossi miżuri sabiex jipprevjenu u jiġġieldu d-diskriminazzjoni sewwa jekk imsejsa fuq fattur wieħed jew aktar, filwaqt li jitqiesu, fejn xieraq, l-iżviluppi legislattivi futuri. Il-programm għandu jkollu l-għanjiet li ġejjin:(a) li jtejjeb il-fehim ta’ kwistjonijiet li għandhom x'jaqsmu mad-diskriminazzjoni permezz ta’ għerf imtejjeb dwar dan il-fenomenu u permezz ta’ l-evalwazzjoni ta’ l-effettività tal-politiki u l-prattiki.(b) li jiżviluppa l-kapaċità li jipprevjeni u jindirizza d-diskriminazzjoni effetivament, b'mod partikolari billi jsaħħaħ il-mezzi ta’ l-azzjoni ta’ l-organizzazzjonijiet u permezz ta’ appoġġ lill-iskambju tat-tagħrif u għall-prattika tajba u għax-xogħol tan- networks fil-livell Ewropew, filwaqt li jitqiesu l-karatteristiċi speċifiċi ta’ l-għamliet differenti tad-diskriminazzjoni;(ċ) li jippromwovi u jxerred il-valuri u l-prattiċi li fuqhom hija msejsa l-ġlieda kontra id-diskriminazzjoni, inkluż permezz ta’ l-użu ta’ kampanji li jżidu l-konoxxenza.L-Artikolu 3L-azzjonijiet Komunitarji1. Bil-ħsieb li jinkisbu l-għanjiet iddikjarati fl-Artikolu 2, l-azzjonijiet li ġejjin jistgħu jiġu implimentati fil-qafas transnazzjonali:(a) l-analiżi tal-fatturi li għandhom x'aqsmu mad-diskriminazzjoni, inklużi permezz ta’ studji u l-iżvilupp ta’ indikaturi u livelli kwalitattivi u kwantitattivi, skond il-liġijiet u l-prattiċi nazzjonali, u l-evalwazzjoni tal-leġislazzjoni u tal-prattika kontra d-diskriminazzjoni, bil-ħsieb li jiġu stmati l-effettività u l-impatt tagħhom, bit-tixrid effettiv tar-riżultati;(b) il-koperazzjonijiet transnazzjonali u l-promozzjoni tax-xogħol tan- networks fil-livell Ewropew bejn is-sieħba attivi fil-prevenzjoni tad-diskriminazzjoni u l-ġlieda kontra tagħha, inklużi l-organizzazzjonijiet mhux governattivi;(ċ) iż-żieda tal-konoxxenza, b'mod partikolari sabiex tenfasizza d-dimensjoni Ewropea fil-ġlieda kontra d-diskriminazzjoni u sabiex jiġu ppubblikati r-riżultati tal-programm, b'mod partikolari permezz ta’ komunikazzjonijiet, pubblikazzjonijiet, kampanji u avvenimenti;2. L-arranġamenti sabiex jiġu implimentati l-azzjonijiet Komunitarji deskritti fil-paragrafu 1 huma ddikjarati fl-Anness.L-Artikolu 4L-implimentazzjoni tal-programm u l-kooperazzjoni ma’ Stati Membri1. Il-Kummissjoni għandha:(a) tiżgura l-implimentazzjoni ta’ l-azzjonijiet Komunitarji koperti bil-programm skond l-Anness;(b) ikollha l-iskambju regolari tal-veduti tar-rappreżentanti ta’ l-organizzazzjonijiet mhux governattivi u l-imsieħba soċjali fil-livell Ewropew fuq it-tfassil, l-implimentazzjoni u s-segwiment tal-programm u dwar l-orjentazzjonijiet tal-politika li għandhom x'jaqsmu miegħu. Għal dan il-għan il-Kummissjoni għandha tagħmel it-tagħrif rileveanti disponibbli lill-organizzazzjonijiet mhux governattivi u lill-imsieħba soċjali. Il-Kummissjoni għandha tinforma lill-kumitat stabbilit skond l-Artikolu 6 dwar l-iskambji tal-veduti tagħhom.2. Il-Kummissjoni, f'koperazzjoni ma’ l-Istati Membri, għandha tieħu l-passi meħtieġa sabiex:(a) tippromwovi l-involviment fil-programm tal-partijiet iinteressati kollha, inklużi l-organizzazzjonijiet mhux governattivi ta’ kull daqs;(b) tippromwovi s-sħubija u djalogu attivi bejn l-imsieħba kollha involuti fil-programm, fost ħwejjeġ oħra sabiex tinkoraġġixxi approċċ integrat u koordinat fil-ġlieda kontra d-diskriminazzjoni;(ċ) tiżgura t-tixrid tar-riżultati ta’ l-azzjonijiet midħula għalihom fil-qafas tal-programm;(d) tipprovdi tagħrif aċċessibbli u pubbliċità xierqa u s-segwiment rigward l-azzjonijiet appoġġjati mill-programm.L-Artikolu 5Il-miżuri ta’ l-implimentazzjoni1. Il-miżuri meħtieġa sabiex jimplimentaw din id-Deċizzjoni li għandha x'taqsam mal-materji referiti hawn taħt għandhom jiġu adottati skondl il-proċedura maniġerjali referita fl-Artikolu 6(2):(a) il-linji gwida ġenerali sabiex jiġi implimentat il-programm;(b) il-pjan annwali tax-xogħol sabiex jiġu implimentati l-azzjonijiet tal-programm, inklużi il-possibilità li jiġu addattati u ssupplimentati t-temi tal-programm;(ċ) l-appoġġ finanzjarju li għandu jingħata mill-Komunità;(d) l-estimi finanzjarji annwali u analiżi statistika tal-fondi fost l-azzjonijiet differenti tal-programm;(e) l-arranġamenti sabiex jingħażlu l-azzjonijiet u l-organizzazzjonijiet għall-appoġġ Komunitarju u l-abbozz tal-lista ta’ azzjonijiet u organizzazzjonijiet sottomessi mill-Kummissjoni għal dan l-appoġġ;(f) il-kriterji sabiex il-programm jiġi mmonitorjat u evalwat u, b'mod partikolari, l-effettività tan-nefqa tiegħu u l-arrangamenti għad-disseminazzjoni u t-trasferiment tar-riżultati.2. Il-miżuri meħtieġa sabiex tiġi implimentata din id-Deċizjoni rigward il-materji kollha l-oħra li għandhom jiġu adottati skond il-proċedura konsultattiva li hemm referenza għaliha fl-Artikolu 6(3):L-Artikolu 6Il-Kumitat1. Kumitat għandu jgħin il-Kummissjoni.2. Fejn issir referenza għal dan il-paragrafu, għandhom japplikaw l-Artikoli 4 sa 7 tad-Deċiżjoni 1999/468/KE.Il-perjodu taż-żmien stabbilit fl-Artikolu 4(3) tad-Deċiżjoni 1999/468/KE għandu jkun stabbilit għal xahrejn.3. Fejn issir referenza għal dan il-paragrafu, għandhom japplikaw l-Artikoli 3 sa 7 tad-Deċiżjoni 1999/468/KE.4. Il-Kumitat għandu jadotta r-regoli tiegħu ta’ proċeduri.L-Artikolu 7Il-kooperazzjoni ma’ kumitati oħraSabiex jiġu żgurati l-konsistenza u l-kumplimentarjetà tal-programm mal-miżuri l-oħra riferiti fl-Artikolu 8, il-Kummissjoni għandha żżomm lill-Kunsill imgħarraf regolarment dwar l-azzjonijiet Komunitarji l-oħra li jikkontribwixxu għall-ġlieda kontra d-diskriminazzjoni. Fejn xieraq, il-Kummissjoni għandha tistabbilixxi kooperazzjoni regolari u strutturata bejn dan il-Kumitat u l-kumitati monitorjali stabbiliti għall-politiki, l-istrumenti u l-azzjonijiet rilevanti l-oħra.L-Artikolu 8Il-konsistenza u l-kumplimentarjetà1. F'kooperazzjoni ma’ l-Istati Membri, il-Kummissjoni għandha tiżgura l-konsistenza ġenerali mal-politiki, l-istrumenti u l-azzjonijiet l-oħra ta’ l-Unjoni u tal-Komunità, b'mod partikolari billi tistabbilixxi l-mekkaniżmi appropjati sabiex jikkoordinaw l-attivitajiet tal-programm ma’ l-attivitajiet rilevanti li għandhom x'jaqsmu mar-riċerka, l-impjiegi, l-ugwaljanza bejn in-nisa u l-irġiel, l-inklużjoni soċjali, il-kultura, l-edukazzjoni, il-prattika u l-politika taż-żgħażagħ fil-qasam tar-relazzjonijiet esterni tal-Komunità.2. Il-Kummissjoni u l-Stati Membri għandhom jiżguraw il-konsistenza u l-kumplimentarjetà bejn azzjoni midħula għaliha taħt il-programm u l-azzjonijiet rilevanti l-oħra Komunitarji u ta’ l-Unjoni oħra, b'mod partikolari taħt il-Fondi Strutturali u l-inizjattiva Komunitarja "Equal".3. L-Istati Membri għandhom jagħmlu l-isforzi kollha possibbli sabiex jiżguraw il-konsistenza u l-kumplimentarjetà bejn l-attivitajiet skond il-programm u dawk imwettqa fil-livelli nazzjonali, reġjonali u lokali.L-Artikolu 9Il-parteċipazzjoni tal-pajjiżi EFTA/ŻEE, il-pajjiżi assoċjati ta’ l-Ewropa Ċentrali u tal-Lvant, Ċipru, Malta, u t-TurkijaIl-programm għandu jkun miftuħ għall-parteċipazzjoni ta’:(a) il-pajjiżi EFTA/ŻEE skond il-kondizzjonijiet stabbiliti fil-Ftehim taż-ŻEE;(b) il-pajjiżi kandidati ta’ l-Ewropa Ċentrali u tal-Lvant (CCEE) skond il-kondizzjonijiet stabbiliti f'kull Ftehim Ewropew, fil-protokolli addizzjonali tagħhom u fid-deċiżjonijiet tal-Kunsilli ta’ Assoċjazzjoni rispettivi;(ċ) Ċipru, Malta u t-Turkija, iffinanzjati minn approprjazzjonijiet addizzjonali skond il-proċeduri li jridu jiġu miftiehma ma’ dawn il-pajjiżi;L-Artikolu 10Il-finanzjament1. L-ammont finanzjarju ta’ referenza sabiex jiġi implimentat il-programm għall-perjodu bejn l-2001 u l-2006 huwa hawnhekk stabbilit għal EUR 98,4 miljuni.2. L-approprjazzjonijiet annwali għandhom jiġu awtorizzati mill-awtorità ta’ l-estimi finanzjarji fil-limiti tal-perspettiva finanzjarja.L-Artikolu 11Il-monitorjar u l-evalwazzjoni1. Il-Kummissjoni għandha timmonitorja regolarment il-programm f'koperazzjoni ma’ l-Istati Membri, bi qbil mal-proċeduri mniżżla fl-Artikolu 6(2) jew 6(3).2. Il-programm għandu jiġi evalwat mill-Kummissjoni bl-assistenza ta’ esperti indipendenti. Din l-evalwazzjoni għandha tagħmel stima tar-rilevanza, l-effettività u l-proporzjonijiet l-effettività fl-infiq ta’ l-azzjonijiet implimentati rigward l-għanijiet riferiti fl-Artikolu 2. Hi għandha teżamina wkoll l-impatt tal-programm kollu.L-evalwazzjoni għandha teżamina wkoll il-kumplimentarjetà bejn azzjoni taħt il-programm u dik segwita taħt politiki, strumenti u azzjonijiet Komunitarji l-oħra rilevanti.3. Il-Kummissjoni għandha tissottometti lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni rapport ta’ evalwazzjoni dwar l-implimentazzjoni tal-programm sal-31 ta’ Diċembru 2005.L-Artikolu 12Id-dħul fis-seħħDin id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fis-27 ta’ Novembru 2000.Għall-KunsillIl-PresidentÉ. Guigou[1] Opinjoni mogħtija fil- 5.10.2000 (Għadha mhix ippubblikata fil-Ġurnal Uffiċjali).[2] ĠU C 204, tat-18.4.1999, p. 82.[3] ĠU C 226, tat-8.8.2000, p. 1.[4] ĠU L 184, tas-17.7.1999, p. 23.[5] ĠU C 172, tat-18.6.1999, p. 1.--------------------------------------------------L-ANNESSL-INDIKAZZJONIJIET SABIEX JIĠI IMPLIMENTAT IL-PROGRAMMI. Żoni ta’ azzjoniIl-programm jista’ jopera fiż-żoni li ġejjin, fil-limiti tal-poteri mogħtija lill-Komunità mit-Trattat:(a) li ma tinħoloqx diskriminazzjoni ġewwa l-amministrazzjonijiet pubbliċi jew minnhom;(b) li ma tinħoloqx diskriminazzjoni ġewwa l-medja jew minnha;(ċ) il-parteċipazzjoni ugwali għat-teħid tad-deċizzjonijiet politiċi, ekonomiċi u soċjali;(d) l-aċċess ugwali għall-oġġetti u s-servizzi disponibbli għall-pubbliku u s-servizzi tagħhom, inklużi d-djar, it-trasport, il-kultura, il-mistrieh u l-isport;(e) il-monitorjar effettiv dwar id-diskriminazzjoni, inkluża d-diskriminazzjoni multipla;(f) it-tixrid ta’ tagħrif effettiv dwar drittijiet għal trattament ugwali u mhux diskriminazzjoni;(g) il- mainstreaming tal-politiki u l-prattiċi kontra d-diskriminazzjoni.Fl-attivitajiet kollha tiegħu, il-programm għandu jirrispetta l-prinċipju tal- gender mainstreaming.Fit-twettiq tal-programm, il-Kummissjoni tista’, għall-benefiċċju reċiproku tal-Kummissjoni u tal-benefatturi, tagħmel użu minn għajnuna għajuna teknika u/jew amministrattiva fl-identifikazzjoni, it-tħejjija, il-maniġġjar, ir-reviżjoni u l-kontroll tal-programm jew tal-proġetti.Il-Kummissjoni tista’ wkoll twettaq studji, torganizza laqgħat ta’ l-esperti, tmexxi kampanji ta’ tagħrif u tniedi pubblikazzjonijiet li jkollhom x'jaqsmu direttement ma’ l-għan ta’ dan il-programm.II. L-aċċess għall-programmTaħt il-kundizzjonijiet u l-arranġamenti għall-implimentazzjoni speċifikati f'dan l-Anness, l-aċċess għal dan il-programm għandu jkun miftuħ għall-pubbliku u/jew il-korpi u l-istituzzjonijiet involuti fil-ġlieda kontra d-diskriminazzjoni, b'mod partikolari:(a) L-Istati Membri;(b) l-awtoritajiet lokali u reġjonali;(ċ) il-korpi għall-promozzjoni ta’ trattament ugwali;(d) is-sieħba soċjali;(e) l-organizzazzjonijiet mhux governattivi;(f) l-universitajiet u l-istituzzjonijiet tar-riċerka;(g) l-uffiċji nazzjonali ta’ l-istatistika;(h) il-medjaIII. L-azzjonijietL-Ewwel Faxxa — L-analiżi u l-evalwazzjoniIl-miżuri li ġejjin jistgħu jiġu appoġġjati:1. l-iżvilupp u t-tixrid ta’ serje komprabbli ta’ statistika dwar l-iskala tad-diskriminazzjoni fil-Komunità skond il-ligijiet u l-prattiċi nazzjonali;2. l-iżvilupp u t-tixrid tal-metodologiji u l-indikaturi dwar l-evalwazzjoni ta’ l-effettività tal-politika u l-prattika kontra d-diskriminazzjoni (li jiġu stabbiliti livelli) skond il-liġijiet u l-prattiċi nazzjonali;3. l-analiżi, permezz ta’ rapporti annwali, tal-legislazzjoni u l-prattika kontra d-diskriminazzjoni, bil-ħsieb li tiġi evalwata l-effettività tagħha u sabiex jiġu mxerrda l-lezzjonijiet li joħorġu minnhom;4. l-istudji tematiċi fil-qafas tat-temi ta’ prijorità li jqabblu u jikkuntrastaw l-approċċi fi ħdan u bejn ir-raġunijiet differenti għad-diskriminazzjoni.Fl-iimplimentazzjoni ta din il-Faxxa, il-Kummisjoni trid b'mod partikolari tiżgura l-konsistenza u l-kumplimentarjetà ma’ l-attivitajiet taċ-Ċentru Ewropew tal-Monitorjar dwar ir-Razziżmu u x-Xenofobja, il-qafas tal-programm Komunatarju għar-riċerka, l-iżvilupp teknoloġiku u l-attivitajiet ta’ wiri u l-programm statistiku Komunitarju.It-Tieni Faxxa — Il-bini tal-kapaċitàIl-miżuri li-ġejjin jistgħu jiġu appoġġjati sabiex titjieb il-kapaċità u l-effettività ta’ l-atturi fil-mira involuti fil-ġlieda kontra id-diskriminazzjoni fil-oqsma koperti b'dan il-programm:1. L-azzjonijiet ta’ skambju transnazzjonali li jinvolvi firxa ta’ atturi minn mill-inqas tliet Stati Membri, li jikkonsistu fit-trasferiment tat-tagħrif, il-lezzjonijiet miġbuda u l-prattika t-tajba. L-attivitajiet jistgħu jinkludu paragun ta’ l-effettività tal-proċess, tal-metodi u ta’ l-għodda li għandhom x'jaqsmu ma’ l-oġġetti magħżula, it-trasferiment reċiproku u l-applikazzjoni tal-prattiki t-tajba, l-iskambju tal-persunal, l-iżvilupp konġunt tal-prodotti, il-proċeduri, l-istrateġija u l-metodoloġija, l-addatament għal kuntesti differenti tal-metodi, ta’ l-għodda u tal-proċess identifikati bħala prattiki tajba u/jew id-disseminazzjoni komuni tar-riżultati, tal-materji viżibbli u ta’ l-avvenimenti. Il-proċess ta’ l-għażla ta’ l-applikazzjonijiet għall-finanzjament skond il-programm irid iqis in-natura diversa tad-diskriminazzjoni;2. Il-finanzjament bażiku għall-organizzazzjonijiet mhux governattivi rilevanti fil-livell Ewropew bl-esperjenza tal-ġlieda kontra d-diskriminazzjoni u li jaġixxu bħala difensuri tal-persuni esposti għad-diskriminazzjoni sabiex jippromwovu l-iżvilupp ta’ approċċ integrat u koordinat għall-ġlieda kontra d-diskriminazzjoni.Il-finanzjament bażiku se jwassal sa 90 % tan-nefqa eliġibbli għall-appoġġ.Il-proċeduri għall-għażla ta’ dawn l-organizzazzjonijiet jistgħu iqisu l-għamliet differenti u natura eteroġenja għall-gruppi li jiffaċċjaw id-diskriminazzjoni.It-Tielet Faxxa — Iż-żieda fil-konoxxenzaJistgħu jiġu appoġġjati l-miżuri li ġejjini:1. l-organizzazzjoni ta’ konferenzi, ta’ seminars u ta’ avvenimenti fil-livell Ewropew;2. l-organizzazzjoni ta’ seminarji mill-Istati Membri b'appoġġ ta’ l-implimentazzjoni tal-liġijiet Komunitarji fil-qasam kontra d-diskriminazzjoni, u il-promozzjoni tad-dimensjoni Ewropea għall-avvenimenti organizzati fil-livell nazzjonali;3. l-organizzazzjoni ta’ kampanji permezz tal-medja u l-avvenimenti Ewropej sabiex jappoġġjaw l-iskambju transnazzjonali tat-tagħrif u l-identifikazzjoni u d-disseminazzjoni ta’ prattiċi tajba, inklużi l-għotjiet ta’ premjijiet għall-azzjonijiet ta’ suċċess taħt it-Tieni Faxxa, sabiex tissaħħaħ il-viżibilità tal-ġlieda kontra d-diskriminazzjoni;4. il-pubblikazzjoni ta’ materjal biex jinxterdu r-riżultati tal-programm, inkluż permezz tal-bini ta’ sit ta’ l-Internet li jipprovdi eżempji ta’ prattika tajba, forum għall-iskambju ta’ l-ideat u l-ħażna ta’ l-informazzjoni ta’ sieħba potenzjali għall-iskambju transnazzjonali ta’ l-attivitajiet.IV. Il-metodi ta’ kif jiġu ppreżentati l-applikazzjonijiet għall-appoġġL-Ewwel Faxxa : din il-Faxxa trid tiġi implimentata prinċipalment permezz ta’ sejħiet għall-offerti. Għall-koperazzjoni ma’ Uffiċċji Nazzjonali ta’ l-Istatistika, iridu japplikaw il-proċeduri ta’ l-EUROSTAT.It-Tieni Faxxa : Il-punt 1 u 2, il-punt 2, tat-Tieni Faxxa iridu jiġu implimentati bi tweġiba għas-sejħiet għall-proposti illi jridu jiġu sottomessi lill-Kummissjoni.It-Tielet Faxxa : din il-Faxxa trid tiġi implimentata, b'mod ġenerali, bi tweġiba għas-sejħiet għall-offerti. dMadankollu, l-azzjoni skond il-punti 2 u 3, u l-punt 3 tat-Tielet Faxxa jistgħu jkunu ssussidjati bi tweġiba għat-talba għal sussidji, per eżempju mill-Istati Membri.--------------------------------------------------


title: Id-deċiżjoni Nru 50/2002/KE tal-parlament ewropew u tal-kunsill tas-7 ta’ Diċembru 2001 li tistabbilixxi programm ta’ azzjoni Komunitarja sabiex jinkoraġġixxi l-kooperazzjoni bejn l-Istati Membri sabiex jikkumbattu l-esklużjoni

text:
Avviż Legali Importanti

|

32002D0050

Official Journal L 010 , 12/01/2002 P. 0001 - 0007

		Id-Deċiżjoni Nru 50/2002/KE tal-Parlament Ewropew u tal-Kunsilltas-7 ta’ Diċembru 2001li tistabbilixxi programm ta’ azzjoni Komunitarja sabiex jinkoraġġixxi l-kooperazzjoni bejn l-Istati Membri sabiex jikkumbattu l-esklużjoniIl-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari it-tieni u t-tielet subparagrafi ta’ Artikolu 137(2) tiegħu,Wara li kkunsidraw il-proposta mill-Kummissjoni [1],Wara li kkunsidraw l-opinjoni tal-Kunsill Ekonomiku u Soċjali [2],Wara li kkunsidraw l-opinjoni tal-Kumitat tar-Reġjuni [3]Filwaqt li jaġixxu skond il-proċedura stabbilita f’Artikolu 251 tat-Trattat [4], fid-dawl tat-test konġunt approvat mill-Kumitat tal-Konċiljazzjoni fit-18 ta’ Settembru 2001,Billi:(1) Skond Artikolu 2 tat-Trattat, il-Komunità għandu jkollha bħala parti mill-kompiti tagħha dak li tippromwovi livell għoli ta’ l-impjiegi u tal-protezzjoni soċjali u dak li tgħolli l-livell tal-ħajja u l-kwalità tal-ħajja ġewwa l-Komunità kollha u l-koeżjoni ekonomika u soċjali.(2) Skond Artikolu 136 tat-Trattat, il-Komunità u l-Istati Membri, filwaqt li jinnotaw il-prinċipji fundamentali politiċi, bħalma huma dawk iddikjarati fil-Karta Ewropea Soċjali ffirmata f’Turin fit-18 ta’ Ottubru 1961, fil-Karta Soċjali reveduta tal-Kunsill ta’ l-Ewropa (1996), b’mod partikolari Artikolu 30 tagħha dwar il-protezzjoni mill-faqar u mill-esklużjoni soċjali, u fil-Karta Komunitarja tad-Drittijiet Fundamentali Soċjali tal-Ħaddiema (1989), u filwaqt li jżommu f’moħħhom ukoll id-drittijiet u l-prinċipji rikonoxxuti mill-Karta tad-Drittijiet Fundamentali ta’ l-Unjoni Ewropea [5] ipproklamati konġuntament mill-Parlament Ewropew, mill-Kunsill u mill-Kummissjoni fis-7 ta’ Diċembru 2000, għandu jkollhom bħala l-għan tagħhom li jikkumbattu l-esklużjoni.(3) Fir-Rakkommandazzjoni tiegħu 92/441/KEE [6] il-Kunsill jirrakkommanda illi l-Istati Membri għandhom jirrikonoxxu d-dritt bażiku ta’ persuna għal riżorsi biżżejjed u għall-assistenza soċjali sabiex tgħix f’manjiera kompatibbli mad-dinjità umana. Fir-Rakkommandazzjoni 92/442/KEE [7], il-Kunsill jirrakkommanda illi l-Istati Membri għandhom jiggarantixxu livell ta’ riżorsi li jixirqu d-dinjità umana. Fil-Konklużjonijiet tiegħu tas-17 ta’ Diċembru 1999 [8], il-Kunsill jimpenja ruħu li jippromwovi l-inklużjoni soċjali bħala waħda mill-għanijiet tal-modernizzazzjoni u tat-titjib tas-sistemi tal-protezzjoni soċjali.(4) Il-Parlament Ewropew, il-Kumitat Ekonomiku u Soċjali u l-Kumitat tar-Reġjuni lkoll insistew fuq il-Komunità li ssaħħaħ il-kontribuzzjoni tagħha għal sforzi fl-Istati Membri sabiex jipprevjenu u jikkumbattu l-esklużjoni soċjali.(5) Il-komunikazzjoni tal-Kummissjoni ta’ l-1 ta’ Marzu 2000, "Nibnu Ewropa Inklussiva", iddeskriviet l-isfida ta’ l-esklużjoni soċjali u tal-faqar u t-tweġibiet eżistenti tal-politika fil-livell ta’ l-Istati Membri u tal-Komunità, u pproponiet fuq dan il-bażi illi tagħti impuls ġdid lill-kooperzzjoni ta’ l-Unjoni Ewropea f’dan il-qasam.(6) Il-Kunsill Ewropew ta’ Lisbona tat-23 u l-24 ta’ Marzu 2000 inkorpora bħala intrinsiku għall-istrateġija ġenerali ta’ l-Unjoni l-promozzjoni ta’ l-inklużjoni soċjali sabiex tikseb l-għan strateġiku tagħha għad-deċennju li ġej li ssir l-iktar ekonomija kompetittiva u dinamika msejsa fuq l-għerf fid-dinja, kapaċi għat-tkabbir ekonomiku sostenibbli, b’xogħol iktar u aħjar u koeżjoni soċjali ikbar.(7) Il-Kunsill Ewropew ta’ Lisbona msemmi, filwaqt li jqis mhux aċċettabbli n-numru tan-nies li jgħixu taħt il-linja tal-faqar u fl-esklużjoni soċjali fl-Unjoni, ħass meħtieġ li jieħu l-passi meħtieġa sabiex jagħmel impatt deċisiv fuq l-eradikazzjoni tal-faqar billi jiffissa għanijiet adegwati. Dawn l-għanijiet ġew miftiehma fil-Kunsill Ewropew ta’ Nizza tas-7, it-8 u d-9 ta’ Diċembru 2000.(8) Iktar minn hekk, il-Kunsill ta’ Lisbona msemmi rrikonoxxa illi s-soċjetà l-ġdida msejsa fuq l-għerf toffri l-potenzjal għalbiex titnaqqas l-esklużjoni soċjali, kemm bil-ħolqien tal-kondizzjonijiet ekonomiċi għal iktar prosperità permezz ta’ livelli ogħla ta’ tkabbir u xogħol u kemm billi jiftaħ toroq ġodda ta’ parteċipazzjoni fis-soċjetà. Fl-istess waqt, dan joħloq riskju ta’ qasma dejjem titwessa’ iktar bejn dawk li għandhom l-aċċess għall-għerf il-ġdid u dawk li huma esklużi minnu. Il-Kunsill għaraf illi l-politiki għandhom jiġu diretti lejn kif jiġi evitat dan ir-riskju u kif jiġi mmassimizzat dan il-potenzjal il-ġdid u li l-aħjar salvagwardja kontra l-esklużjoni soċjali huwa x-xogħol.(9) Il-Kunsill Ewropew imsemmi, iktar minn hekk, qabel illi l-politiki sabiex tiġi miġġielda l-esklużjoni soċjali għandhom ikunu msejsa fuq metodu miftuħ ta’ koordinament li jgħaqqad il-pjani nazzjonali ta’ azzjoni u l-inizjattiva tal-Kummissjoni għall-kooperazzjoni.(10) Din l-inizjattiva tal-Kummissjoni li tikkonsisti fi proposta għal programm multiannwu ta’ azzjoni ddisinjat sabiex jinkoraġġixxi l-kooperazzjoni bejn l-Istati Membri għandu jimmira li jtejjeb l-għerf, jiżviluppa l-iskambji tat-tagħrif u ta’ l-aħjar prattiċi, u jevalwa l-effikaċja u l-effiċjenza tal-politiki għalbiex jikkumbatti l-esklużjoni.(11) It-tfassil ta’ sħarriġ u analiżi armonizzati, u l-istudju ta’ indikaturi miftiehma kwalitattivament kif ukoll kwantitattivament, għandhom jipprovdu bażi għall-iżvilupp ta’ metodu miftuħ ta’ koordinament.(12) Il-ġlieda kontra l-esklużjoni soċjali u l-faqar teħtieġ illi jiġu ffaċilitati l-parteċipazzjoni fix-xogħol ta’ kwalità u l-aċċess għar-riżorsi, għad-drittijiet, għall-oġġetti u għas-servizzi kollha.(13) Il-miżuri għalbiex jikkumbattu l-esklużjoni soċjali għandhom jimmiraw illi jgħinu lil kull wieħed u waħda jgħinu lilhom infushom, b’impjieg bi qligħ jew b’xorta oħra u li jintegraw fis-soċjetà.(14) Il-Kumitat tal-Protezzjoni Soċjali, stabbilit bid-Deċiżjoni tal-Kunsill 2000/436/KE [9] sabiex isaħħaħ il-kooperazzjoni bejn l-Istati Membri rigward il-politiki tal-protezzjoni, jikkontribwixxi għall-iżvilupp tal-protezzjoni soċjali u jippromwovi l-integrazzjoni soċjali skond il-konklużjonijiet tal-Presidenza tal-laqgħa tal-Kunsill Ewropew li saret f’Lisbona fit-23 u l-24 ta’ Marzu 2000 u f’Feira fid-19 u l-20 ta’ Ġunju 2000.(15) Ħafna organizzazzjonijiet mhux governattivi f’livelli varji (lokali, reġjonali, nazzjonali u Ewropej) għandhom l-esperjenza u l-kompetenza sabiex jiġġieldu kontra l-esklużjoni soċjali, kif ukoll għalbiex jaġixxu fil-livell Ewropew bħala d-difensuri tan-nies li jkunu esposti għall-esklużjoni soċjali L-awtoritajiet lokali u reġjonali wkoll għandhom l-esperjenza u l-għerf f’dan il-qasam. L-organizzazzjonijiet mhux governattivi, is-sieħba soċjali u l-awtoritajiet lokali u reġjonali jistgħu għalhekk jagħmlu kontribuzzjoni importanti fil-livell Ewropew sabiex jiġu mifhuma l-għamliet u l-effetti diversi ta’ l-esklużjoni soċjali u jiżguraw illi d-disinn u l-implimetazzjoni u s-segwiment tal-programm iqisu l-esperjenza tan-nies esposti għall-esklużjoni soċjali.(16) Il-miżuri meħtieġa sabiex tiġi implimentata din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri sabiex jiġu eżerċitati l-poteri ta’ implimentazzjoni konferiti fuq il-Kummissjoni [10].(17) Sabiex jiġi rrafforzat il-valur miżjud ta’ l-azzjoni Komunitarja, huwa meħtieġ illi l-Kummissjoni, f’kooperazzjoni ma’ l-Istati Membri, għandha tiżgura, fil-livelli kollha, il-koerenza u l-kumplimentarjetà ta’ l-azzjonijiet implimentati fil-qafas ta’ din id-Deċiżjoni u ta’ l-istrumenti, il-politiki u l-azzjonijiet relevanti Komunitarji l-oħra kollha, b’mod partikolari dawk li jaqgħu taħt il-Fondi Strutturali.(18) Għandha tingħata attenzjoni speċjali lill-esklużjoni soċjali minħabba t-tkabbir ġejjieni ta’ l-Unjoni.(19) Il-Ftehim dwar iż-Żona Ekonomika Ewropea (il-Ftehim taż-ŻEE)) jipprovdi għal kooperazzjoni ikbar fil-qasam soċjali bejn il-Komunità Ewropea u l-Istati Membri tagħha, minn banda waħda, u l-pajjiżi ta’ l-Assoċjazzjoni Ewropea tal-Kummerċ Ħieles (EFTA) li jipparteċipaw fiż-Żona Ekonomika Ewropea (il-pajjiżi EFTA/ŻEE), mill-banda l-oħra. Għandha ssir dispożizzjoni sabiex dan il-programm jiġi miftuħ għall-parteċipazzjoni tal-pajjiżi applikanti ta’ l-Ewropa Ċentrali u tal-Lvant, skond il-kondizzjonijiet stabbiliti fil-Ftehim Ewropej, fil-protokolli miżjuda magħhom, u ta’ Ċipru, Malta u t-Turkija, iffinanzjati minn approprjazzjonijiet miżjuda skond il-proċeduri li jridu jiġu miftiehma ma’ dawn il-pajjiżi.(20) Fl-implimentazzjoni ta’ dan il-programm, ix-xogħol imwettaq mill-organizzazzjonijiet l-oħra internazzjonali, b’mod partikolari n-Nazzjonijiet Uniti, l-Organizzazzjoni għall-Kooperazzjoni Ekonomika u l-Iżvilupp, l-Organizzazzjoni Internazzjonali tax-Xogħol u l-Kunsill ta’ l-Ewropa, ikunu ta’ interess partikolari.(21) Din id-Deċiżjoni tistabbilixxi, għat-tul taż-żmien intier tal-programm, qafas finanzjarju li jikkostitwixxi r-referiment ewlieni lejn l-awtorità ta’ l-estimi finanzjarji matul il-proċedura annwali ta’ l-estimi finanzjarji, fit-tifsira tal-punt 33 tal-Ftehim Inter-Istituzzjonali tas-6 ta’ Mejju 1999 bejn il-Parlament Ewropew, il-Kunsill u l-Kummissjoni, dwar id-dixxiplina fl-estimi finanzjarji u t-titjib tal-proċedura ta’ l-estimi finanzjarji [11]. L-ammont tal-qafas finanzjarju propost fil-programm huwa kompatibbli mal-perspettiva finanzjarja korrenti.(22) Is-sess huwa kwistjoni kruċjali u li jaqsam min-naħa għall-oħra li għandu impatt qawwi fuq l-effetti u l-kawżi ta’ l-esklużjoni. Barra mnn hekk, bis-saħħa ta’ Artikoli 2 u 3 tat-Trattat, l-eliminazzjoni ta’ l-inugwaljanzi u l-promozzjoni ta’ l-ugwalità, bejn l-irġiel u n-nisa, huma parti mill-kompitu kkonferit fuq il-Komunità, li għandu jidher bħala mira fl-attivitajiet kollha tagħha.(23) Huwa essenzjali illi tiġi mmonitorjata u evalwata l-implimentazzjoni tal-programm sabiex jiġi żgurat illi jinkisbu l-għanijiet tiegħu.(24) Ġaladarba l-Istati Membri ma jistgħux jiksbu biżżejjed l-għanijiet ta’ l-azzjoni proposta li tirrigwarda l-kontribuzzjoni Komunitarja sabiex tiġi kkumbattuta l-esklużjoni soċjali għal raġunijiet li jinkludu l-ħtieġa ta’ sħubijiet multilaterali, l-iskambju transnazzjonali tat-tagħrif u t-tixrid fil-Komunità kollha tal-prattika t-tajba u, għalhekk, għar-raġuni ta’ l-iskala u l-effetti tagħhom, jistgħu jinkisbu aħjar fil-livell Komunitarju, il-Komunità tista’ tadotta miżuri skond il-prinċipju tas-sussidarjetà kif iddikjarat f’Artikolu 5 tat-Trattat. Skond il-prinċipju tal-proporzjonalità, kif iddikjarat f’dan l-Artikolu, din id-Deċiżjoni ma tmurx lil hemm minn dak li hu meħtieġ sabiex jinkisbu dawn l-għanijiet,IDDEĊIDEW DAN LI ĠEJ:Artikolu 1Il-mod kif jiġi stabbilit il-programmGħandu jiġi adottat programm ta’ azzjoni Komunitarja illi jħeġġeġ il-kooperazzjoni bejn l-Istati Membri sabiex jikkumbattu l-esklużjoni soċjali, minn issa l quddiem imsejjaħ "il-programm", għall-perjodu taż-żmien mill-1 ta’ Jannar 2002 sal-31 ta’ Diċembru 2006.Artikolu 2Il-Prinċipji1. Il-programm għandu jkun parti minn metodu miftuħ ta’ koordinament bejn l-Istati Membri sabiex jagħti impuls deċisiv sabiex jiġu eliminati l-esklużjoni soċjali u l-faqar billi jistabbilixxi l-għanijiet appoprjati fil-livell Komunitarju u billi jiġu implimentati l-pjani nazzjonali ta’ azzjoni.2. Il-programm u l-pjani nazzjonali ta’ azzjoni għandhom jikkontribwixxu sabiex l-esklużjoni soċjali tinftiehem aħjar, sabiex il-programm u l-pjani jitqiegħdu f’pożizzjoni dominanti fil-kumbattiment ta’ l-esklużjoni fil-politiki u l-miżuri ta’ l-Istati Membri u tal-Komunità, u sabiex jiġu żviluppati l-azzjonijiet ta’ prijorità magħżula mill-Istati Membri skond is-sitwazzjoni partikolari tagħhom.3. Meta jkunu qegħdin jiġu ddisinjati, implimentati u segwiti l-attivitajiet skond il-programm, għandha titqies l-esperjenza ta’ l-Istati Membri fil-livelli kollha tan-nies esposti għall-esklużjoni soċjali u l-faqar, kif ukoll is-sieħba soċjali, l-organizzazzjonijiet governattivi u mhux governattivi, il-korpi li jipprovdu s-servizzi soċjali u l-atturi l-oħra involuti fil-ġlieda kontra l-esklużjoni soċjali u l-faqar.Artikolu 3L-GħanijietFil-kuntest tal-metodu miftuħ ta’ koordinament rieerit f’Artikolu 2(1), il-programm għandu jappoġġja l-kooperazzjoni li tgħin lill-Komunità u lill-Istati Membri sabiex itejbu l-effikaċja u l-effiċjenza tal-politiki sabiex jikkumbattu l-esklużjoni soċjali billi:(a) itejbu l-mod kif jiġu mifhuma l-esklużjoni soċjali u l-faqar bl-għajnuna b’mod partikolari ta’ indikaturi paragunabbli;(b) jorganizzaw l-iskambji dwar il-politiki li jiġu implimentati u li jippromwovu t-tagħlim reċiproku fost ħwejjeġ oħra fil-kuntest tal-pjani nazzjonali ta’ azzjoni, bl-għajnuna b’mod partikolari ta’ indikaturi paragunabbli;(ċ) jiżviluppaw il-kapaċità ta’ l-atturi li jindirizzaw effettivament l-esklużjoni soċjali u l-faqar u jippromwovu avviċinamenti innovattivi, b’mod partikolari permezz tan-networking fil-livell Ewropew, u billi jippromwovu d-djalogu ma’ dawk kollha involuti fil-livell nazzjonali u reġjonali.Artikolu 4L-azzjonijiet Komunitarji1. Bil-ħsieb li jinkisbu l-għanijiet dikjarati f’Artikolu 3, jistgħu jiġu implimentati l-azzjonijiet Komunitarji li ġejjin ġewwa qafas transnazzjonali:(a) l-analiżi tal-karatteristiċi, il-kawżi, il-proċessi u x-xejriet fl-esklużjoni soċjali, inklużi l-ġbir ta’ l-istatistika dwar l-għamliet varji ta’ l-esklużjoni sabiex jipparagunaw din l-informazzjoni, l-istudju ta’ l-indikaturi kwalitattivi u kwantitattivi, l-iżvilupp ta’ metodoloġiji u studji tematiċi komuni;(b) l-iskambju tat-tagħrif u ta’ l-aħjar prattiċi li jinkoraġġixxu l-iżvilupp ta’ l-indikaturi kwalitattivi u kwantitattivi, imsejsa fuq dawn l-għanijiet kif miftiehma mill-Parlament Ewropew u mill-Kunsill, il-kriterji u l-marki tal-livelli ta’ l-istima u l-monitorjar, l-evalwazzjoni, ir-reviżjoni ta’ l-impar;(ċ) il-promozzjoni tad-djalogu li jinvolvi l-atturi varji u l-appoġġ għan-networks relevanti fil-livell Ewropew bejn l-organizzazzjonijiet attivi fil-ġlieda kontra l-faqar u l-esklużjoni soċjali, b’mod partikolari l-organizzazzjonijiet mhux gorvernattivi.2. L-arranġamenti sabiex jiġu implimentati l-azzjonijiet Komunitarji deskritti fil-paragrafu 1 huma ddikjarati fl-Anness.Artikolu 5L-implimentazzjoni u l-kooperazzjoni ma’ l-Istati Membri1. Il-Kummissjoni għandha:(a) tiżgura l-implimentazzjoni ta’ l-azzjonijiet Komunitarji koperti bil-programm;(b) ikollha skambju regolari tal-veduti mar-rappreżentanti ta’ l-organizzazzjonijiet mhux governattivi u l-imsieħba soċjali fil-livell Ewropew dwar id-disinn u l-implimentazzjoni u s-segwiment tal-programm u dwar l-orjentazzjonijiet politiċi li għandhom x’jaqsmu magħhom. Għal dan l-iskop, il-Kummissjoni għandha tagħmel it-tagħrif utli disponibbli lill-organizzazzjonijiet mhux governattivi u lill-imsieħba soċjali. Il-Kummissjoni għandha tgħarraf lill-Kumitat stabbilit skond Artikolu 8 b’dawn il-veduti;(ċ) tippromwovi s-sħubija attiva u d-djalogu bejn il-partijiet kollha involuti fil-programm sabiex tinkoraġġixxi avviċinament integrat u kkoordinat fil-ġlieda kontra l-esklużjoni soċjali u l-faqar.2. F’kooperazzjoni ma’ l-Istati Membri, il-Kummissjoni għandha tieħu l-passi meħtieġa sabiex:(a) tippromwovi l-involviment fil-programm tal-partijiet kollha interessati;(b) tiżgura t-tixrid tar-riżultati ta’ l-azzjonijiet Komunitarji midħula għalihom ġewwa l-qafas tal-programm;(ċ) tipprovdi t-tagħrif approprjat, il-pubbliċità u s-segwiment rigward l-azzjonijiet Komunitarji appoġġjati mill-programm.Artikolu 6Il-Finanzjament1. Il-qafas finanzjarju sabiex jiġi implimentat il-programm għall-perjodu taż-żmien referit f’Artikolu 1 huwa hawnhekk iffissat għal EUR 75 miljun, inkluża n-nefqa teknika u amministrattiva.2. L-approprjazzjonijiet ta’ kull sena, inklużi dawk li għandhom x’jaqsamu mar-riżorsi umani, għandhom jiġu awtorizzati mill-awtorità ta’ l-estimi finanzjarji fil-limiti tal-perspettiva finanzjarja.Artikolu 7Il-miżuri ta’ l-implimentazzjoni1. Il-miżuri meħtieġa għall-implimentazzjoni ta’ din id-Deċiżjoni li għandhom x’jaqsmu mal-kwistjonijiet li għalihom issir referenza hawn taħt għandhom jiġu adottati skond il-proċedura maniġerjali referita f’Artikolu 8(2):(a) l-implimentazzjoni annwali ta’ l-azzjonijiet tal-programm Komunitarju u tal-pjan annwali tax-xogħol;(b) it-tqassim wieħed wieħed tal-fondi bejn il-linji differenti ta’ l-iżvilupp tal-programm;(ċ) l-arranġamenti għall-għażla ta’ l-attivitajiet u l-organizzazzjonijiet għall-appoġġ Komunitarju;(d) il-kriterji għall-evalwazzjoni tal-programm, inklużi dawk li għandhom x’jaqsmu ma’ l-effikaċja skond l-ispiża, u l-arranġamenti sabiex ixerrdu u jittrasferixxu r-riżultati.2. Il-miżuri meħtieġa sabiex jimplimentaw din id-Deċiżjoni li għandhom x’jaqsmu mal-materji l-oħra kollha għandhom jiġu adottati skond il-proċedura tal-konsultazzjoni referita f’Artikolu 8(3).Artikolu 8Il-Kumitat1. Il-Kummissjoni għandha tiġi megħjuna minn Kumitat.2. Fejn issir referenza għal dan il-paragrafu, għandhom japplikaw Artikoli 4 u 7 tad-Deċiżjoni 1999/468/KE, filwaqt li jiġu kunsiderati d-dispożizzjonijiet ta’ Artikolu 8 tagħha.Il-perjodu taż-żmien stabbilit f’Artikolu 4(3) tad-Deċiżjoni 1999/468/KE għandu jiġi ffissat għal xahrejn.3. Meta ssir referenza għal dan il-paragrafu, għandhom japplikaw Artikoli 3 u 7 tad-Deċiżjoni 1999/468/KE, filwaqt li jiġu kunsiderati d-dispożizzjonijiet ta’ Artikolu 8 tagħha.4. Il-Kumitat għandu jadotta r-regoli tiegħu ta’ proċedura.Artikolu 9Il-kooperazzjoni ma’ kumitati oħra u r-rabtiet mal-Kumitat tal-Protezzjoni Soċjali1. Sabiex tiżgura l-konsistenza u l-kumplimentarjetà ta’ dan il-programm mal-miżuri l-oħra referiti f’Artikolu 10, il-Kummissjoni għandha żżomm lill-Kumitat imgħarraf regolarment dwar l-azzjonijiet Komunitarji l-oħra li jikkontribwixxu sabiex jikkumbattu l-esklużjoni soċjali. Meta approprjat, il-Kummissjoni għandha tistabbilixxi l-kooperazzjoni regolari u strutturata bejn dan il-Kumitat u l-kumitati tal-monitorjar stabbiliti għall-politiki, l-istrumenti u l-azzjonijiet l-oħra relevanti.2. Il-Kummissjoni għandha tistabbilixxi r-rabtiet meħtieġa mal-Kumitat tal-Protezzjoni Soċjali ġewwa l-qafas ta’ l-azzjonijiet Komunitarji referiti f’din id-Deċiżjoni.Artikolu 10Il-konsistenza u l-kumplimentarjetà1. F’kooperazzjoni ma’ l-Istati Membri, il-Kumissjoni għandha tiżgura l-konsistenza ġenerali mal-politiki, l-istrumenti u l-azzjonijiet kollha relevanti Kommunitarji, b’mod partikolari billi tistabbilixxi l-mekkaniżmi approprjati sabiex tikkoordina dan il-programm ma’ l-attivitajiet relevanti li għandhom x’jaqsmu mal-politiki ekonomiċi, industrijali u ta’ impriża, in-nuqqas ta’ diskriminazzjoni, l-edukazzjoni, it-taħriġ u l-politika rigward iż-żgħażagħ, is-saħħa u l-qasam tat-tkabbir u tar-relazzjonijiet barranin tal-Komunità.2. L-Istati Membri għandhom jagħmlu kull sforz possibbli sabiex jiżguraw il-konsistenza u l-kumplimentarjetà bejn l-attivitajiet skond dan il-programm u dawk imwettqa fil-livelli nazzjonali, reġjonali u lokali.3. Il-Kummissjoni u l-Istati Membri għandhom jiżguraw il-konsistenza u l-kumplimentarjetà bejn l-azzjonijiet midħula għalihom skond dan il-programm u l-azzjonijiet midħula għalihom fil-qasam tax-xogħol u wkoll ma’ l-azzjonijiet Komunitarji taħt il-fondi strutturali, b’mod partikolari l-inizjattiva EQUAL tal-Komunità.Artikolu 11Il-parteċipazzjoni tal-pajjiżi ta’ l-EFTA/ŻEE, il-pajjiżi assoċjati ta’ l-Ewropa Ċentrali u tal-Lvant, Ċipru, Malta u t-TurkijaDan il-programm għandu jkun miftuħ għall-parteċipazzjoni ta’:- il-pajjiżi ta’ l-EFTA/ŻEE skond il-kondizzjonijiet stabbiliti fil-Ftehim taż-ŻEE;- il-pajjiżi assoċjati ta’ l-Ewropa Ċentrali u tal-Lvant skond il-kondizzjonijiet stabbiliti fil-Ftehim Ewropej, fil-protokolli miżjuda magħhom u fid-deċiżjonijiet tal-Kunsilli ta’ Assoċjazzjoni tagħhom;- Ċipru, Malta u t-Turkija, mogħtija l-fondi mill-approprjazzjonijiet addizzjonali skond il-proċeduri li jridu jiġu miftiehma ma’ kull pajjiż.Artikolu 12Is-sorveljanza u l-evalwazzjoni1. Il-Kummissjoni għandha timmonitorja dan il-pogramm f’kooperazzjoni ma’ l-Istati Membri skond il-proċedura referita f’Artikolu 8(2).2. Il-Kummissjoni għandha tirrapporta dwar il-konsistenza ġenerali tal-politiki ta’ koeżjoni soċjali inkluż il-progress miksub skond dan il-progrmm fir-rapport sommarju tagħha lill-Kunsill Ewropew tar-Rebbiegħa, li dwaru l-Parlament Ewropew għandu jesprimi l-veduti tiegħu fiż-żmien dovut.3. Il-programm għandu jiġi evalwat mill-Kummissjoni fit-tmiem tat-tielet sena u fl-aħħar tal-programm bl-għajnuna ta’ esperti indipendenti. Din l-evalwazzjoni għandha tagħmel stima tar-relevanza, l-effikaċja, u l-effikaċja skond l-ispiża ta’ l-attivitajiet rigward l-għanijiet referiti f’Artikolu 3. Il-Kummissjoni għandha teżamina wkoll l-impatt tal-programm kollu f’daqqa. L-evalwazzjoni għandha teżamina wkoll il-kumplimentarjetà bejn l-azzjonijiet skond il-programm u dawk segwiti skond il-politiki, l-istrumenti u l-azzjonijiet Komunitarji l-oħra relevanti.4. Il-Kummissjoni għandha tissottometti lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni rapport finali dwar l-implimentazzjoni tal-progamm sal-31 ta’ Diċembru 2006.Artikolu 13Id-dħul fis-seħħDin id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fis-7 ta’ Diċembru 2001.Għall-Parlament EwropewIl-PresidentN. FontaineGħall-KunsillIl-PresidentI. Durant[1] ĠU Ċ 337 E, tat- 28.11.2000, p. 130 uĠU Ċ 96 E, tas- 27.03.2001, p. 229.[2] ĠU Ċ 14, tas- 16.01.2001, p. 69.[3] ĠU Ċ 144, tas- 16.05.2001, p. 52.[4] Opinjoni tal-Parlament Ewropew tas-16 ta’ Novembru 2000 (ĠU Ċ 223, tat- 8.8.2001, p. 284), Pożizzjoni Komuni tal-Kunsill tat-12 ta’ Frar 2001 (ĠU Ċ 93, tat- 23.3.2001, p. 11) u d-Deċiżjoni tal-Parlament Ewropew tas-17 ta’ Mejju 2001, id-Deċiżjoni tal-Parlament Ewropew tal-15 ta’ Novembru 2001 u d-Deċiżjoni tal-Kunsill tal-21 ta’ Novembru 2001.[5] ĠU Ċ 364, tat- 18.12.2000, p. 1.[6] ĠU L 245, tas-26.8.1992, p. 46.[7] ĠU L 245, tas-26.8.1992, p. 49.[8] ĠU Ċ 8, tat- 12.1.2000, p. 7.[9] ĠU L 172, tat-12.7.2000, p. 26.[10] ĠU L 184, tas-17.7.1999, p. 23.[11] ĠU Ċ 172, tat- 18.6.1999, p. 1.--------------------------------------------------ANNESSL-INDIKAZZJONIET GĦALL-IMPLIMENTAZZJONI TAL-PROGRAMM1. Il-linji ta’ l-iżviluppBil-ħsieb illi jinkisbu l-għanijiet dikjarati f’Artikolu 3 u li jiġu implimentati l-azzjonijiet Komunitarji dikjarati f’Artikolu 4, il-miżuri li ġejjin jistgħu jiġu implimentati fi ħdan qafas transnazzjonali:Il-linja 1 ta’ żvilupp:L-analiżi tal-karatteristiċi, il-proċessi, il-kawżi u x-xejriet fl-esklużjoni soċjaliSabiex jittejjeb il-mod kif jiġi mifhum il-fenomenu ta’ l-esklużjoni soċjali, jistgħu jiġu appoġġjati l-miżuri li ġejjin:1.1. studji u laqgħat dwar l-iżvilupp ta’ metodoloġiji komuni sabiex iqisu u jifhmu l-esklużjoni soċjali u l-faqar, il-kobor, il-karatteristiċi, il-proċessi, il-kawżi u x-xejriet tagħhom, u dwar xogħol tekniku rigward l-indikaturi;1.2. il-ġabra, fil-livell ta’ l-Istati Membri u tal-Komunità, u t-tixrid ta’ l-istatistika dwar it-tipi varji ta’ l-esklużjoni soċjali bl-għan li din l-informazzjoni titqabbel b’mod effettiv. Din il-miżura għandha tappoġġja l-kooperazzjoni bejn l-uffiċċji nazzjonali ta’ l-istatistika u l-Kummissjoni u ttejjeb is-sorsi statistiċi tar-referenza fil-livell Komunitarju u l-kontribuzzjoni tagħhom rigward l-analiżi ta’ l-eklużjoni soċjali u l-faqar;1.3. il-promozzjoni ta’ avviċinamenti innovattivi, l-iżvilupp ta’ studji tematiċi sabiex jikkontribwixxu għall-mod kif tiġi mifhuma l-esklużjoni soċjali, sabiex jindirizzaw il-kwistjonijiet komuni rigward l-iżvilupp tal-politiki fl-Istati Membri, inklużi l-kwistjonijiet emerġenti fejn għandha x’taqsam is-soċjetà msejsa fuq l-għerf.Huwa importanti illi tiġi riflessa l-esperjenza msejsa fuq il-persuni ffaċċjati bl-esklużjoni soċjali u l-faqar u li jsir użu mis-sorsi tat-tagħrif relevanti kollha dwar l-esklużjoni soċjali u l-faqar, inklużi dawk li jiġu minn organizzazjonijiet mhux governattivi.Meta jiġu analizzati l-esklużjoni soċjali u l-faqar, għandha tingħata attenzjoni speċjali lid-dimensjonijiet multipliċi u lis-sitwazzjonijiet diversi tal-gruppi soċjali interessati, inkluż il-faqar tat-tfal, u taż-żoni ġeografiċi li huma esposti għar-riskji ta’ l-esklużjoni soċjali.Il-linja 2 ta’ żvilupp:Il-politika tal-kooperazzjoni u ta’ l-iskambju tat-tagħrif u ta’ l-aħjar prattiċiSabiex titmexxa ’l quddiem il-politika tal-kooperazzjoni u tat-tagħlim reċiproku fil-kuntest tal-pjani nazzjonali ta’ azzjoni, jistgħu jiġu appoġġjati l-miżuri transnazzjonali li ġejjin:2.1. l-iskambji transnazzjonali mmirati sabiex jittrasferixxu t-tagħrif u l-prattiċi t-tajba u sabiex jinkoraġġixxu r-reviżjoni ta’ l-impar permezz ta’ laqgħa/laqgħat tax-xogħol/seminarji dwar benchmarks jew dwar politiki u prattiċi bħalma huma l-istrateġiji ta’ l-iżvilupp u t-tixrid komuni tat-tagħrif, il-viżti fuq il-post u l-iskambji tal-personal eċċ., organizzati fuq l-inizjattiva jew ta’ l-Istati Membri u/jew ta’ l-atturi oħra priniċipali bl-involviment attiv ta’ l-Istati Membri jew ta’ l-organizzazzjonijiet Ewropej. F’din il-linja ta’ żvilupp jistgħu jiġu appoġġjati wkoll skambji transnazzjonali bejn l-osservatorji nazzjonali jew korpi simili rikonoxxuti;2.2. ix-xogħol espert u l-istudji tekniċi fejn jidħol l-iżvilupp ta’ l-indikaturi u l-għoti tal-marki lill-benchmarks, inkluż fejn għandha x’taqsam is-soċjetà msejsa fuq l-għerf;2.3. rapport ta’ kull sena dwar l-esklużjoni soċjali, li jrid jippreżenta l-istat tax-xogħol fuq l-azzjonijiet kondotti, b’mod speċjali l-pjani nazzjonali ta’ azzjoni, dwar il-politiki u l-oqsma prinċipali fejn tkun fir-riskju l-ġlieda kontra l-faqar u l-esklużjoni soċjali.Filwaqt li jinżamm fil-moħħ illi l-esklużjoni soċjali hija fenomenu multi-dimensjonali, għandha tingħata attenzjoni lill-iżviluppi relevanti tal-politiki dwar il-protezzjoni soċjali, ix-xogħol, l-edukazzjoni u t-taħriġ, is-saħħa u d-djar.Il-linja 3 ta’ żvilupp:Il-parteċipazzjoni ta’ l-atturi varji u l-appoġġ għan-networking fil-livell EwropewSabiex jitmexxa ’l quddiem id-djalogu ma’ l-operaturi interessati, jistgħu jiġu appoġġjati l-miżuri li ġejjin:3.1. il-provvediment ta’ fondi tal-qalba għan-networks l-iktar importanti Ewropej involuti fil-ġlieda kontra l-faqar u l-esklużjoni soċjali; il-provvediment tal-fondi tal-qalba jkun bla ħsara għal-limitu l-iktar għoli ta’ 90 % tan-nefqa eliġibbli għall-appoġġ. Dan il-limitu jista’ jintlaħaq biss f’ċirkostanzi eċċezzjonali;3.2. Konferenza annwali Round Table ta’ l-Unjoni Ewropea dwar l-esklużjoni soċjali. Il-konferenza għandha issir f’kollaborazzjoni mill-qrib mal-Presidenza tal-Kunsill ta’ l-Unjoni Ewropea u mħejjija għaliha bil-konsultazzjoni ta’ l-atturi kollha interessati, fost oħrajn is-sieħba soċjali, ir-rappreżentati ta’ l-organizzazzjonijiet mhux governattivi b’esperjenza fil-qasam, u r-rappreżentanti tal-Parlament Ewropew, tal-Kunsill, tal-Kumitat Ekonomiku u Soċjali u tal-Kumitat tar-Reġjuni.2. L-aċċess għall-programmSkond il-kondizzjonijiet u l-arranġamenti dwar l-implimentazzjoni speċifikati f’dan l-Anness, l-aċċess għal dan il-programm għandu jkun miftuħ għall-korpi kollha pubbliċi u/jew privati, għall-atturi u għall-istituzzjonijiet involuti fil-ġlieda kontra l-esklużjoni soċjali, b’mod partikolari:(a) l-Istati Membri;(b) l-awtoritajiet lokali u reġjonali;(ċ) il-korpi responsabbli li jikkumbattu l-esklużjoni soċjali;(d) is-sieħba soċjali;(e) il-korpi li jipprovdu s-servizzi soċjali;(f) l-organizzazzjonijiet mhux governattivi;(ġ) l-universitajiet u l-istituzzjonijiet tar-riċerka;(ħ) l-uffiċċji nazzjonali ta’ l-istatistika;(i) il-medja tal-komunikazzjoni.3. Konsiderazzjonijiet ġeneraliIl-programm għandu jqis ir-riżultati ta’ l-azzjonijiet u l-attivitajiet preliminarji taħt il-politiki, l-istrumenti u l-azzjonijiet l-oħra relevanti Komunitarji.Meta jiġu ddisinjati, implimentati, segwiti u evalwati l-azzjonijiet skond dan il-programm, għandha titqies l-esperjenza tan-nies esposti għall-faqar u l-esklużjoni soċjali, kif ukoll tas-sieħba soċjali, l-organizzazzjonijiet mhux governattivi u l-korpi l-oħra involuti fil-ġlieda kontra l-esklużjoni soċjali u l-faqar. Fl-attivitajiet kollha tiegħu, il-programm għandu jirrispetta l-prinċipju ta’ gender mainstreaming.4. Il-metodu kif jiġu preżentati l-applikazzjonijiet għall-appoġġIl-Linja 1 ta’ ‘ żvilupp: | Il-miżuri koperti b’din il-linja ta’ żvilupp għandhom jiġu implimentati prinċipalment permezz ta’ sejħa għall-offerti. Għall-kooperazzjoni ma’ l-uffiċċji nazzjonali ta’ l-istatistika, għandhom japplikaw il-proċeduri ta’ l-Eurostat. |Il-Linja 2 ta’ ’ żvilupp: | Il-miżuri koperti bil-linja 2 ta’ żvilupp għandhom jiġu implimentati prinċipalment bi tweġiba għal sejħiet annwali għall-proposti (uħud mil-laqgħat/seminarji jistgħu jiġu organizzati direttament mill-Kummissjoni). Il-proposti jkollhom jinvolvu l-korpi, l-atturi u l-istituzzjonijiet minn mill-inqas tliet Stati Membri u jistgħu jiġu ssottomessi lill-Kummissjoni mill-Istati Membri u/jew mill-atturi l-oħra l-iktar importanti bl-involviment attiv ta’ l-Istati Membri, jew mill-organizzazzjonijiet Ewropej. Il-linji 2.2 u 2.3 ta’ żvilupp jeħtieġu sejħiet speċifiċi għall-offerti. |Il-Linja 3 ta’ ’ żvilupp: | Taħt il-linja 3.1 ta’ żvilupp jista’ jiġi pprovdut appoġġ lin-networks Ewropej li jissodisfaw il-kriterji stabbiliti mill-Kummissjoni skond il-proċedura referita f’Artikolu 8(2). Il-linja 3.2 ta’ żvilupp tista’ tiġi appoġġjata bi tweġiba għat-talbiet għal sussidji mill-Istati Membri. |5. It-twettiq ta’ l-attivitajietL-attivitajiet li jridu jittieħdu jistgħu jiġu ffinanzjati mis-servizz ta’ l-appalti wara sejħiet għall-offerti jew mis-sussidji għal finanzjament konġunt ma’ sorsi oħra. Fil-każ ta’ l-aħħar, il-livell ta’ l-assistenza finanzjarja mill-Kummissjoni ma jistax, bħala regola ġenerali, jaqbeż it-80 % tan-nefqa attwalment miġrura mir-riċevitur.Fit-twettiq tal-programm, il-Kummssjoni tista’ teħtieġ riżorsi addizzjonali, inkluż ir-rikors għall-esperti. Dawn il-ħtiġijiet għandhom jiġu deċiżi fil-kuntest ta’ l-istima ma taqta’ xejn tal-Kummissjoni dwar l-allokazzjoni tar-riżorsi.Fl-implimentazzjoni tal-programm, Il-Kummissjoni tista’ tagħmel użu mill-assistenza teknika u/jew amministrattiva (id-definizzjoni, it-tħejjija, il-ġestjoni, il-monitorjar, il-verifika u l-kontroll), fl-interess reċiproku tal-Kummissjoni u tar-riċevituri.Il-Kummissjoni tista’ wkoll tidħol għall-attivitajiet ta’ tagħrif, pubblikazzjoni u tixrid. Tista’ wkoll tidħol għall-istudji ta’ l-evalwazzjoni u torganizza seminarji, kumitati tax-xogħol jew laqgħat ta’ l-esperti.L-attivitajiet midħula għalihom għandhom jirrispettaw fl-intier tagħhom il-prinċipji tal-protezzjoni ta’ l-informazzjoni.--------------------------------------------------


title: Deċiżjoni (KE) Nru 1926/2006/KE tal-Parlament Ewropew u tal-Kunsill tat- 18 ta' Diċembru 2006 li tistabbilixxi programm ta' azzjoni Komunitarja fil-qasam tal-politika tal-konsumatur (2007-2013) Test b'rilevanza għaż-ŻEE.

text:
               30.12.2006

               MT

               Il-Ġurnal Uffiċjali ta’ l-Unjoni Ewropea

               39

         DEĊIŻJONI (KE) NRU 1926/2006/KE TAL-PARLAMENT EWROPEW U TAL-KUNSILL
   tat-18 ta' Diċembru 2006
   li tistabbilixxi programm ta' azzjoni Komunitarja fil-qasam tal-politika tal-konsumatur (2007-2013)
   (Test b'relevanza għaż-ŻEE)
   IL-PARLAMENT EWROPEW U L-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 153 tiegħu,
   Wara li kkunsidra l-proposta mill-Kummissjoni
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkunsidraw l-opinjoni tal-Kumitat tar-Reġjuni (2),
   Filwaqt li jaġixxu skond il-proċedura stabbilita fl-Artikolu 251 tat-Trattat (3),
   Billi:

               (1)

               Il-Komunità tista' tikkontribwixxi għall-protezzjoni tas-saħħa, is-sigurtà u l-interessi ekonomiċi u legali taċ-ċittadini permezz ta' azzjonijiet fil-qasam tal-protezzjoni tal-konsumatur.

               (2)

               Huwa għalhekk xieraq li jiġi stabbilit programm ta' azzjoni Komunitarja fil-qasam tal-politika tal-konsumatur, li jissostitwixxi d-Deċiżjoni Nru 20/2004/KE tal-Parlament Ewopew u tal-Kunsill tat-8 ta' Diċembru 2003 li tistabbilixxi qafas ġenerali għall-finanzjament ta' azzjonijiet Komunitarji b'appoġġ tal-politika tal-konsumatur għas-snin 2004 sa 2007 (4). Dik id-Deċiżjoni għandha għalhekk tiġi revokata.

               (3)

               L-integrazzjoni ta' l-interessi tal-konsumatur fil-linji politiċi kollha tal-Komunità, skond l-Artikolu 153 tat-Trattat, għandha tingħata prijorità għolja, flimkien ma' l-objettivi tal-politika tal-konsumatur stabbiliti f'dan il-programm. Il-koordinazzjoni ma' linjipolitiċi u programmi oħrajn tal-Komunità hija parti importanti sabiex jiġi żgurat li l-interessi tal-konsumatur qed jittieħdu f'konsiderazzjoni b'mod sħiħ f'linji politiċi oħrajn. Biex jiġu promossi sinerġiji u biex tiġi evitata d-duplikazzjoni, fondi u programmi Komunitarji oħrajn għandhom jipprovdu appoġġ finanzjarju għall-integrazzjoni ta' interessi tal-konsumatur fl-oqsma rispettivi tagħhom.

               (4)

               Din id-Deċiżjoni tistabbilixxi, għat-tul kollu ta' dan il-programm, pakkett finanzjarju li għandu jkun il-punt ta' referenza ewlieni, fit-tifsira tal-punt 37 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (5), għall-awtorità baġitarja matul il-proċedura baġitarja annwali.

               (5)

               Huwa ta' interess ġenerali Ewropew li l-aspetti tas-saħħa u s-sigurtà tas-servizzi u tal-prodotti mhux ta' l-ikel, u l-interessi ekonomiċi u legali taċ-ċittadini, kif ukoll l-interessi tal-konsumaturi fl-iżvilupp ta' standards għal prodotti u servizzi, ikunu rappreżentati fuq livell Komunitarju. Minħabba n-natura partikolari ta' l-organizzazzjonijiet ikkonċernati, it-tiġdid ta' l-appoġġ Komunitarju għall-operat ta' tali organizzazzjonijiet m'għandux jiddependi minn prinċipju ta' tnaqqis gradwali tal-livell ta' appoġġ Komunitarju.

               (6)

               Hu xieraq li tiġi żgurata transizzjoni bejn dan il-programm u l-programm li qed jissostitwixxi, partikolarment rigward il-kontinwazzjoni ta' miżuri pluriennali u l-evalwazzjoni tas-suċċessi tal-programm ta' qabel u ta' oqsma li jeħtieġu aktar attenzjoni. Mill-1 ta' Jannar 2014, l-assistenza teknika u amministrattiva għandha tiżgura, jekk ikun meħtieġ, il-ġestjoni ta' azzjonijiet li jkunu għadhom ma ġewx iffinalizzati sa l-aħħar ta' l-2013.

               (7)

               Il-miżuri meħtieġa għall-implimentazzjoni ta' din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tas-setgħat implimentattivi mogħtija lill-Kummissjoni (6).

               (8)

               L-implimentazzjoni tal-programm għandha tieħu in konsiderazzjoni l-fatt li s-suq intern mhux ser jaħdem tajjeb jekk il-konsumaturi jkunu mħarsa anqas f'xi Stati Membri milli huma f'oħrajn. Għalhekk il-progamm għandu jiffoka speċjalment fuq il-protezzjoni tal-konsumatur u l-għarfien mill-konsumatur fl-Istati Membri li ngħaqdu ma' l-Unjoni fl-1 ta' Mejju 2004 jew wara, sabiex ikun żgurat livell ugwali fl-Istati Membri kollha.

               (9)

               Il-Ftehim dwar iż-Żona Ekonomika Ewropea (minn hawn 'il quddiem imsejjaħ il-Ftehim ŻEE) jipprovdi għal kooperazzjoni fil-qasam tal-protezzjoni tal-konsumatur bejn il-Komunità Ewropea u l-Istati Membri tagħha, minn naħa waħda, u l-pajjiżi ta' l-Assoċjazzjoni Ewropea għall-Kummerċ Ħieles li jipparteċipaw fiż-Żona Ekonomika Ewropea (minn hawn 'il quddiem imsejħin il-pajjiżi EFTA/ŻEE), min-naħa l-oħra. Għandu jsir ukoll provvediment biex il-programm jinfetaħ għall-parteċipazzjoni minn pajjiżi oħrajn, b'mod partikolari l-pajjiżi ġirien ta' l-Unjoni Ewropea, u pajjiżi li jegħdin japplikaw għal jew li huma kandidati għas-sħubija ma' l-Unjoni Ewropea, jew li jinsabu fi proċess ta' adeżjoni magħha.

               (10)

               Fil-kuntest ta' l-implimentazzjoni tal-programm, il-kooperazzjoni ma' pajjiżi terzi li mhux qed jipparteċipaw fil-programm għandha tiġi nkuraġġuta, tenut kont ta' kwalunkwe ftehim rilevanti bejn dawk il-pajjiżi u l-Komunità.

               (11)

               Il-valur u l-impatt tal-miżuri meħuda taħt il-programm għandhom jiġu ssorveljati u evalwati regolarment, inkluż permezz ta' evalwaturi esterni indipendenti. Għall-finijiet ta' evalwazzjoni tal-politika tal-konsumatur, għandhom jiġu formulati objettivi li jistgħu jitkejlu u jiġu żviluppati indikaturi.

               (12)

               Peress li l-objettivi ta' din id-Deċiżjoni ma jistgħux jinkisbu b'mod suffiċjenti mill-Istati Membri minħabba n-natura transkonfinali tal-kwistjonijiet involuti, u jistgħu għalhekk, minħabba l-potenzjal ogħla li azzjoni Komunitarja għandha biex tipproteġi b'mod effiċjenti u effettiv is-saħħa, is-sigurtà u l-interessi ekonomiċi u legali taċ-ċittadini, jinkisbu aħjar fuq livell Komunitarju, il-Komunità tista' tadotta miżuri, skond il-prinċipju tas-sussidjarjetà kif stabbilit fl-Artikolu 5 tat-Trattat. Skond il-prinċipju tal-proporzjonalità, kif stabbilit f'dak l-Artikolu, din id-Deċiżjoni ma tmurx lil hinn minn dak li huwa meħtieġ sabiex jinkisbu dawk l-objettivi.

         IDDEĊIEDEW KIF ĠEJ:
   Artikolu 1
   Stabbiliment tal-programm
   Programm ta' azzjoni Komunitarja fil-qasam tal-protezzjoni tal-konsumatur li jkopri l-perijodu minn tat-31 Diċembru 2006 sal-31 ta' Diċembru 2013, minn hawn 'l quddiem imsejjaħ “il-Programm” huwa b'dan stabbilit.
   Artikolu 2
   Għan u objettivi
   1.   L-għan tal-programm għandu jkun li jikkomplementa, jappoġġa u jissorvelja l-linji politiċi ta' l-Istati Membri u li jikkontribwixxi għall-protezzjoni tas-saħħa, is-sigurtà u l-interessi ekonomiċi u legali tal-konsumaturi, kif ukoll għall-promozzjoni tad-drittijiet tagħhom għal informazzjoni u edukazzjoni u d-dritt li jorganizzaw irwieħhom sabiex jissalvagwardjaw l-interessi tagħhom.
   2.   L-għan imsemmi fil-paragrafu 1 għandhu jinkiseb permezz ta' l-objettivi li ġejjin:

               a)

               li jiġi żgurat livell għoli ta' protezzjoni tal-konsumatur, b'mod partikolari permezz ta' evidenza mtejba, konsultazzjoni aħjar u rappreżentazzjoni aħjar ta' l-interessi tal-konsumaturi;

               b)

               li tiġi żgurata l-applikazzjoni effettiva tar-regoli tal-protezzjoni tal-konsumatur, b'mod partikolari permezz ta' kooperazzjoni fl-infurzar, informazzjoni, edukazzjoni u rimedjar.

         Dawn l-objettivi għandhom jinkisbu permezz ta' taħlita ta' azzjonijiet u strumenti meħuda mil-lista stabbilita fl-Anness I skond il-prijoritajiet imniżżlin fil-pjan ta' ħidma annwali msemmi fl-Artikolu 7(2)(a).
   Artikolu 3
   L-iffinanzjar
   1.   Il-pakkett finanzjarju għall-implimentazzjoni tal-Programm għall-perijodu minn tat-31 Diċembru 2006 sal-31 ta' Diċembru 2013 huwa permezz ta' dan stabbilit għal EUR 138 800 000.
   2.   L-approprjazzjonijiet annwali għandhom ikunu awtorizzati mill-awtorità baġitarja fil-limiti tal-qafas finanzjarju.
   Artikolu 4
   Kontribuzzjonijiet finanzjarji
   1.   Kontribuzzjonijiet finanzjarji mill-Komunità m'għandhomx jeċċedu l-livelli li ġejjin:

               a)

               50 % ta' l-ispejjeż ta' azzjonijiet iffinanzjati konġuntament mill-Komunità u Stat Membru wieħed jew aktar, jew mill-Komunità u l-awtoritajiet kompetenti tal-pajjiżi terzi li qed jipparteċipaw skond l-Artikolu 8, ħlief f'każijiet ta' azzjonijiet ta' utilità eċċezzjonali, fejn il-kontribuzzjoni Komunitarja m'għandhiex teċċedi s-70 %;

               b)

               85 % ta' l-ispejjeż ta' l-azzjonijiet intenzjonati biex jiżviluppaw korsijiet Ewropej integrati fil-Grad ta' Masters fi kwistjonijiet tal-konsumatur;

               (ċ)

               50 % tan-nefqa għat-tħaddim ta' organizzazzjonijiet Ewropej tal-konsumatur;

               (d)

               95 % tan-nefqa għat-tħaddim ta' organizzazzjonijiet Ewropej tal-konsumatur li jirrappreżentaw l-interessi tal-konsumatur fl-iżvilupp ta' standards għall-prodotti u s-servizzi fuq livell Komunitarju.

         2.   Kontribuzzjonijiet finanzjarji mill-Komunità jistgħu jieħdu l-forma ta':

               (a)

               Għotjiet ta' boroż ta' studju għall-mobbiltà individwali ta' għalliema u studenti fil-qafas ta' korsijiet Ewropej integrati fil-Grad ta' Masters fi kwistjonijiet tal-konsumatur. It-tmexxija ta' dawn l-għotjiet tista' tiġi fdata lill-Aġenziji Nazzjonali Erasmus tal-programm ta' Tagħlim Tul il-Ħajja;

               (b)

               Konċessjonijiet għall-ivvjaġġar u s-sussistenza għall-iskambju ta' uffiċjali ta' l-infurzar.

         3.   Il-kriterji għall-valutazzjoni dwar jekk azzjonijiet jurux utilità eċċezzjonali fit-tifsira tal-paragrafu 1(a) għandhom jiġu stabbiliti bil-quddiem fil-pjan tax-xogħol annwali. Azzjonijiet ta' utilità eċċezzjonali għandhom jibbenefikaw, b'mod partikolari, lill-konsumaturi mill-Istati Membri li daħlu fl-Unjoni Ewropea fl-1 ta' Mejju 2004 jew wara.
   4.   It-tiġdid ta' kontribuzzjonijiet finanzjarji stabbiliti fil-paragrafi 1(ċ) u 1(d) għandhom jiġu eżentati mill-prinċipju tat-tnaqqis gradwali.
   5.   Għall-finijiet tal-paragrafi 1 u 2, kontributi finanzjarji mill-Komunità jistgħu jingħataw ukoll fil-forma ta' finanzjament b'rata fissa jew permezz ta' somma f'daqqa fejn dan ikun adattat għan-natura ta' l-azzjonijiet ikkonċernati kif definiti fil-pjan ta' ħidma annwali. Fil-każ ta' finanzjament b'rata fissa jew permezz ta' somma f'daqqa, il-limiti perċentwali previsti fil-paragrafu 1 m'għandhomx japplikaw, għalkemm il-ko-finanzjament għadu meħtieġ.
   Artikolu 5
   Benefiċjarji
   Il-klassijiet ta' benefiċjarji eliġibbli għall-kontributi finanzjarji stabbiliti fl-Artikolu 4 huma stabbiliti fl-Anness II.
   Artikolu 6
   Assistenza amministrattiva u teknika
   1.   L-allokazzjoni finanzjarja għall-Programm tista' tkopri wkoll spejjeż relatati ma' attivitajiet preparatorji, ta' monitoraġġ, ta' kontroll, ta' verifika u ta' evalwazzjoni, li huma meħtieġa direttament għall-ġestjoni tal-Programm u l-kisba ta' l-objettivi tiegħu, b'mod partikolari, studji, laqgħat, azzjonijiet ta' informazzjoni u ta' pubblikazzjoni, spejjeż marbuta ma' networks ta' l-IT li jiffokaw fuq skambju ta' informazzjoni, flimkien ma' kull nefqa oħra għal assistenza teknika u amministrattiva li tidħol għaliha l-Kummissjoni għall-ġestjoni tal-Programm.
   2.   L-allokazzjoni finanzjarja għall-Programm tista' tkopri wkoll l-ispejjeż għal assistenza teknika u amministrattiva meħtieġa biex tiġi żgurata t-transizzjoni bejn il-Programm u l-miżuri adottati taħt id-Deċiżjoni Nru 20/2004/KE. Jekk meħtieġ, jistgħu jiddaħħlu approprjazzjonijiet fil-baġit lil hinn mill-2013 biex ikopru dawn l-ispejjeż, sabiex jippermettu l-ġestjoni ta' azzjonijiet li ma jkunux tlestew sal-31 ta' Diċembru 2013.
   Artikolu 7
   Implimentazzjoni
   1.   Il-Kummissjoni għandha tkun responsabbli għall-implimentazzjoni tal-Programm.
   Azzjonijiet biex jintħalqu l-għan u l-objettivi mniżżlin fl-Artikolu 2 għandhom jagħmlu użu sħiħ mill-metodi ta' implimentazzjoni xierqa u disponibbli, inkluża, b'mod partikolari, l-implimentazzjoni diretta jew indiretta mill-Kummissjoni fuq bażi ċentralizzata.
   2.   Il-proċedura msemmija fl-Artikolu 10(2) għandha tapplika għall-adozzjoni ta':

               a)

               il-pjan ta' ħidma annwali għall-implimentazzjoni tal-Programm, li jistabbilixxi:

                           —

                           prijoritajiet u azzjonijiet li għandhom jittieħdu, inkluża l-allokazzjoni ta' riżorsi finanzjarji;

                           —

                           kriterji ta' għażla u ta' aġġudikazzjoni u kriterji għall-perċentwali tal-kontribuzzjonijiet finanzjarji tal-Komunità;

                           —

                           użu li jsir minn finanzjament b'rata fissa u permezz ta' somma f'daqqa; u

                           —

                           iż-żmien ippjanat għas-sejħiet għal offerti, azzjonijiet konġunti u sejħiet għal proposti;

               b)

               l-arranġamenti, inklużi l-kriterji ta' għażla u ta' aġġudikazzjoni, għall-implimentazzjoni ta' l-azzjonijiet msemmija fl-Artikolu 4(1)(a).

         3.   Il-Kummissjoni għandha tinforma lill-Kumitat imsemmi fl-Artikolu 10 dwar l-azzjonijiet li ttieħdu għall-implimentazzjoni tal-Programm.
   Artikolu 8
   Parteċipazzjoni ta' pajjiżi terzi
   Il-programm għandu jkun miftuħ għall-parteċipazzjoni ta':

               (a)

               il-pajjiżi ta' l-EFTA/ŻEE skond il-kondizzjonijiet stabbiliti fil-Ftehim ŻEE;

               (b)

               pajjiżi terzi, b'mod partikolari pajjiżi li għalihom tapplika l-Politika Ewropea tal-Viċinat, pajjiżi li qegħdin japplikaw għal, li huma kandidati għal, jew li qegħdin fil-proċess ta' adeżjoni ma' l-Unjoni Ewropea, u l-pajjiżi tal-Balkan tal-punent inklużi fil-proċess ta' stabilizzazzjoni u assoċjazzjoni, skond il-kondizzjonijiet stabbiliti fil-ftehim bilaterali jew multilaterali rispettivi ma' dawk il-pajjiżi li jistabbilixxu l-prinċipji ġenerali għall-parteċipazzjoni tagħhom fi programmi Komunitarji.

         Artikolu 9
   Monitoraġġ, evalwazzjoni u disseminazzjoni ta' riżultati
   1.   Il-Kummissjoni, f'kooperazzjoni mill-qrib ma' l-Istati Membri, għandha tagħmel monitoraġġ ta' l-implimentazzjoni ta' l-azzjonijiet tal-Programm fid-dawl ta' l-objettivi tiegħu. Hija għandha tirrapporta dwar dan lill-Kumitat imsemmi fl-Artikolu 10, u għandha żżomm lill-Parlament Ewropew u lill-Kunsill informati ta' dan.
   2.   Fuq it-talba tal-Kummissjoni, l-Istati Membri għandhom jissottomettu lilha informazzjoni dwar l-implimentazzjoni u l-impatt ta' dan il-Programm.
   3.   Il-Kummissjoni għandha tiżgura li l-Programm jiġi evalwat tliet snin wara l-bidu tiegħu, u wara t-tmiem tiegħu. Il-Kummissjoni għandha tikkomunika r-riżultati ta' dawk l-evalwazzjonijiet, akkumpanjati mill-kummenti tagħha, lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni.
   Il-Kummissjoni għandha tagħmel ir-riżultati ta' l-azzjonijiet li jkunu ttieħdu skond din id-Deċiżjoni disponibbli għall-pubbliku.
   Artikolu 10
   Il-Kumitat
   1.   Il-Kummissjoni għandha tkun assistita minn Kumitat.
   2.   Fejn issir referenza għal dan il-paragrafu, għandhom japplikaw l-Artikoli 3 u 7 tad-Deċiżjoni 1999/468/KE, waqt li jkunu kkunsidrati d-dispożizzjonijiet ta' l-Artikolu 8 tagħha.
   3.   Il-Kumitat għandu jadotta r-regoli ta' proċedura tiegħu.
   Artikolu 11
   Revoka
   Id-Deċiżjoni Nru 20/2004/KE hija b'dan revokata.
   Artikolu 1
   Dħul fis-seħħ
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmula fi Brussel, fit-18 Diċembru 2006.

            Għall-Parlament Ewropew

            Il-President

         J. BORRELL FONTELLES

            Għall-Kunsill

            Il-President

         J.-E. ENESTAM

      (1)  ĠU C 88, 11.4.2006, p. 1.

      (2)  ĠU C 192, 16.8.2006, p. 8.

      (3)  Opinjoni tal-Parlament Ewropew tat-23 ta' Marzu 2006 (għadha mhijiex ippubblikata fil-Ġurnal Uffiċjali) u Posizzjoni Komuni tal-Kunsill ta' l-14 ta' Novembru 2006 (għadha mihijiex ippubblikata fil-Ġurnal Uffiċjali) u Posizzjoni tal-Parlament Ewropew tat-12 ta' Diċembru 2006.

      (4)  ĠU L 5, 9.1.2004, p. 1. Deċiżjoni kif emendata mid-Deċiżjoni Nru 786/2004/KE (ĠU L 138, 30.4.2004, p. 7).

      (5)  ĠU C 139, 14.6.2006, p. 1.

      (6)  ĠU L 184, 17.7.1999, p. 23. Deċiżjoni kif emendata mid-Deċiżjoni Nru 2006/512/KE (ĠU L 200, 22.7.2006, p. 11).

      ANNESS I
      AZZJONIJIET U STRUMENTI MSEMMIJA FL-ARTIKOLU 2
      Objettiv I
      Li jiġi żgurat livell għoli ta' protezzjoni tal-konsumatur, b'mod partikolari permezz ta' evidenza mtejba, konsultazzjoni aħjar u rappreżentazzjoni aħjar ta' l-interessi tal-konsumaturi.
      Azzjoni 1
      Il-ġbir, l-iskambju, u l-analiżi ta' data u informazzjoni li jipprovdu bażi ta' evidenza għall-iżvilupp ta' politika tal-konsumatur u għall-integrazzjoni ta' l-interessi tal-konsumatur f'linji politiċi oħrajn tal-Kommunità, inklużi:

                  1.1.

                  Il-monitoraġġ u l-valutazzjoni ta' żviluppi fis-swieq b'impatt fuq l-interessi ekonomiċi u interessi oħrajn tal-konsumaturi, inklużi studji, stħarriġ dwar prezzijiet, stħarriġ dwar bidliet fl-istruttura tas-swieq, stħarriġ dwar konsumaturi u negozji, il-ġbir u l-analiżi ta' ilmenti minn konsumaturi, il-ġbir u l-analiżi ta' data dwar kummerċ transkonfini bejn negozji u konsumaturi u dwar swieq transkonfini.

                  1.2.

                  L-iżvilupp u l-manutenzjoni ta' databases.

                  1.3.

                  Il-ġbir u l-analiżi ta' data ta' l-statistika u ta' evidenza rilevanti oħra, li l-element ta' l-istatistika tagħhom ser jiġi żviluppat bl-użu kif xieraq tal-Programm ta' l-Istatistika tal-Komunità.

            Azzjoni 2
      Il-ġbir, l-iskambju, l-analiżi ta' data u informazzjoni, u l-iżvilupp ta' għodod ta' valutazzjoni li jipprovdu bażi ta' evidenza dwar is-sigurtà ta' merkanzija u servizzi tal-konsumatur, inklużi l-espożizzjoni tal-konsumatur għal sustanzi kimiċi rilaxxati minn prodotti, ir-riskji u d-danni relatati ma' prodotti u servizzi speċifiċi tal-konsumatur, u l-analiżi teknika ta' notifiki ta' allert.
      Azzjoni 3
      Appoġġ għal parir xjentifiku u evalwazzjoni tar-riskji, inklużi l-kompiti tal-kumitati xjentifiċi indipendenti stabbiliti bid-Deċiżjoni tal-Kummissjoni 2004/210/KE tat-3 ta' Marzu 2004 li tistabbilixxi Kumitati Xjentifiċi fil-qasam tas-sigurtà tal-konsumatur, is-saħħa pubblika u l-ambjent (1).
      Azzjoni 4
      Preparazzjoni ta' inizjattivi leġislattivi u inizjattivi regolatorji oħrajn u promozzjoni ta' inizjattivi ko-regolatorji u awto-regolatorji, inklużi:

                  4.1.

                  Kompetenza legali u teknika, inklużi studji, fir-rigward ta' regolamentazzjoni u l-impatt tagħha.

                  4.2.

                  Kompetenza legali u teknika, inklużi studji, fir-rigward ta' żvilupp tal-politika dwar is-sigurtà ta' prodotti u servizzi u l-interessi ekonomiċi u legali tal-konsumaturi.

                  4.3.

                  Kompetenza legali u teknika, inklużi studji, fir-rigward ta' valutazzjoni tal-ħtieġa għal standards ta' sigurtà tal-prodotti u t-tfassil ta' mandati ta' standardizzazzjoni għal prodotti u servizzi.

                  4.4.

                  Seminars, konferenzi, workshops u laqgħat ta' partijiet interessati u ta' esperti.

            Azzjoni 5
      Kontributi finanzjarji għall-operat ta' organizzazzjonijiet Ewropej tal-konsumatur.
      Azzjoni 6
      Kontributi finanzjarji għat-tħaddim ta' organizzazzjonijiet Ewropej tal-konsumatur li jirrappreżentaw l-interessi tal-konsumatur fl-iżvilupp ta' standards għal prodotti u servizzi fil-livell Komunitarju.
      Azzjoni 7
      Bini ta' kapaċitajiet għal organizzazzjonijiet reġjonali, nazzjonali u Ewropej tal-konsumatur, b'mod partikolari permezz ta' taħriġ u skambju ta' l-aħjar prattika u kompetenza għal membri tal-persunal, partikolarment għal organizzazzjonijiet tal-konsumatur fl-Istati Membri li ngħaqdu ma' l-Unjoni Ewropea fl-1 ta' Mejju 2004 jew wara.
      Objettiv II
      Li tiġi żgurata l-applikazzjoni effettiva tar-regoli tal-protezzjoni tal-konsumatur, b'mod partikolari permezz ta' kooperazzjoni fl-infurzar, informazzjoni, edukazzjoni u rimedjar.
      Azzjoni 8
      Azzjonijiet biex tiġi mtejba l-applikazzjoni effettiva tal-leġislazzjoni Komunitarja tal-protezzjoni tal-konsumatur, b'mod partikolari d-Direttiva 2001/95/KE tal-Parlament Ewropew u tal-Kunsill tat-3 ta' Diċembru 2001 dwar is-sigurtà ġenerali tal-prodotti (2) u r-Regolament (KE) Nru 2006/2004 tal-Parlament Ewropew u tal-Kunsill tas-27 ta' Ottubru 2004 dwar il-kooperazzjoni bejn awtoritajiet nazzjonali responsabbli għall-infurzar tal-liġijiet tal-protezzjoni tal-konsumatur (3), inklużi:

                  8.1.

                  Azzjonijiet biex tiġi mtejba l-koordinazzjoni tal-monitoraġġ u l-infurzar u biex tittejjeb il-kooperazzjoni bejn l-awtoritajiet kompetenti, inklużi l-iżvilupp u ż-żamma ta' l-għodod ta' l-IT (eż. databases, informazzjoni u sistemi ta' komunikazzjoni) u l-organizzazzjoni ta' seminars, konferenzi, workshops u laqgħat tal-partijiet interessati u l-esperti dwar l-infurzar, l-iskambji ta' l-uffiċjali ta' infurzar u taħriġ, għall-membri tal-ġudikatura ukoll.

                  8.2.

                  Il-monitoraġġ u l-evalwazzjoni tas-sigurtà ta' prodotti u servizzi mhux ta' l-ikel, inklużi l-infurzar mill-ġdid u l-estensjoni tal-kamp ta' applikazzjoni u l-operazzjoni tas-sistema ta' allert RAPEX, waqt li jittieħed kont ta' l-iżviluppi fl-iskambju ta' informazzjoni fis-sorveljanza tas-suq, u l-iżvilupp ulterjuri tan-network ta' sigurtà tal-prodott tal-konsumatur kif previst fid-Direttiva 2001/95/KE.

                  8.3.

                  Monitoraġġ u azzjonijiet ta' infurzar konġunti u azzjonijiet oħra fil-kuntest ta' kooperazzjoni amministrattiva u ta' infurzar.

                  8.4.

                  Azzjonijiet għal kooperazzjoni amministrattiva u fl-infurzar ma' pajjiżi terzi li mhumiex qed jipparteċipaw fil-programm.

            Azzjoni 9
      Abbiltà legali u teknika, inklużi studji, għall-monitoraġġ u l-evalwazzjoni tat-traspożizzjoni, l-implimentazzjoni u l-infurzar ta' leġislazzjoni tal-protezzjoni tal-konsumatur mill-Istati Membri, notevolment id-Direttiva 2005/29/KE tal-Parlament Ewropew u tal-Kunsill tal-11 ta' Mejju 2005 dwar prattiċi kummerċjali żleali fin-negozju mal-konsumatur fis-suq intern (4) u r-Regolament (KE) Nru 2006/2004. Dan jinkludi ukoll l-iżvilupp u ż-żamma ta' databases aċċessibbli faċilment u pubblikament li jkopru l-implimentazzjoni tal-legislazzjoni Komunitarja tal-protezzjoni tal-konsumatur.
      Azzjoni 10
      Azzjonijiet dwar informazzjoni, parir u rimedjar, inklużi:

                  10.1.

                  Il-monitoraġġ tal-funzjonament ta' skemi alternattivi ta' riżoluzzjoni ta' tilwim u l-evalwazzjoni ta' l-impatt tagħhom.

                  10.2.

                  Kontribuzzjonijiet finanzjarji għal azzjonijiet konġunti ma' korpi pubbliċi jew dawk mingħajr skop ta' qliegħ li jikkostitwixxu networks Komunitarji li jipprovdu informazzjoni u assistenza lil konsumaturi biex jgħinuhom jeżerċitaw id-drittijiet tagħhom u jiksbu aċċess għal riżoluzzjoni xierqa ta' tilwim (in-Network Ewropew ta' Ċentri tal-Konsumatur).

                  10.3.

                  Azzjonijiet li jtejbu l-komunikazzjoni ma' ċittadini ta' l-UE dwar kwistjonijiet tal-konsumatur, speċjalment fl-Istati Membri li ngħaqdu ma' l-Unjoni Ewropea fl-1 ta' Mejju 2004 jew wara, inklużi pubblikazzjonijiet dwar kwistjonijiet ta' interess għall- politika tal-konsumatur, il-forniment ta' informazzjoni on-line, u azzjonijiet li jipprovdu informazzjoni rigward miżuri ta' protezzjoni tal-konsumatur u drittijiet tal-konsumatur.

            Azzjoni 11
      Azzjonijiet dwar edukazzjoni tal-konsumatur, inklużi:

                  11.1.

                  Azzjonijiet speċifiċi mmirati lejn konsumaturi żgħażagħ, konsumaturi akbar fl-età u gruppi vulnerabbli ta' konsumaturi li huma ċarament inqas kapaċi li jiddefendu l-interessi tagħhom, u l-iżvilupp ta' għodod interattivi għall-edukazzjoni tal-konsumatur.

                  11.2.

                  Kontribuzzjonijiet finanzjarji għall-iżvilupp ta' korsijiet Ewropej integrati fil-Grad ta' Masters dwar kwistjonijiet tal-konsumatur, inkluża skema ta' boroż ta' studju li jagħtu l-possibiltà lil studenti li jagħmlu sa sitt xhur f'pajjiż differenti.

         (1)  ĠU L 66, 4.3.2004, p. 45.

         (2)  ĠU L 11, 15.1.2002, p. 4.

         (3)  ĠU L 364, 16.12.2004, p. 1. Regolament kif emendat bid-Direttiva 2005/29/KE (ĠU L 149, 11.6.2005, p. 22).

         (4)  ĠU L 149, 16.12.2004, p. 22.

      ANNESS II
      BENEFIĊJARJI ELIĠIBBLI GĦALL-KONTRIBUTI FINANZJARJI STABBILITI FL-ARTIKOLU 4

                  1.

                  Il-kontribuzzjonijiet finanzjarji għal azzjonijiet imsemmija fl-Artikolu 4(1)(a) jistgħu jingħataw lil korp pubbliku jew korp mingħajr skop ta' qliegħ maħtur permezz ta' proċedura trasparenti mill-Istat Membru jew mill-awtorità kompetenti kkonċernata u miftiehma mill-Kummissjoni.

                  2.

                  Il-kontributi finanzjarji għal azzjonijiet imsemmija fl-Artikolu 4(1)(b) jistgħu jingħataw lil istituzzjonijiet ta' edukazzjoni ogħla ta' l-Istati Membri jew ta' pajjiżi terzi li jkunu qegħdin jipparteċipaw skond l-Artikolu 8, kif definit fl-Artikolu 2 tad-Deċiżjoni Nru 2317/2003/KE tal-Parlament Ewropew u tal-Kunsill tal-5 ta' Diċembru 2003 li tistabbilixxi programm għat-titjib ta' kwalità fl-edukazzjoni ogħla u l-promozzjoni ta' fehim interkulturali permezz ta' kooperazzjoni ma' pajjiżi terzi (Erasmus Mundus) (2004-2008) (1).

                  3.

                  Il-kontributi finanzjarji għal azzjonijiet imsemmija fl-Artikolu 4(2)(a) jistgħu jingħataw lil studenti u għalliema li jkunu qegħdin jipparteċipaw f'korsijiet Ewropej integrati fil-Grad ta' Masters dwar kwistjonijiet tal-konsumatur li jkunu qegħdin jibbenefikaw minn ko-finanzjament skond l-Artikolu 4(1)(b).

                  4.

                  Il-kontribuzzjonijiet finanzjarji għal azzjonijiet imsemmija fl-Artikolu 4(2)(b) jistgħu jingħataw lill-uffiċjali ta' l-infurzar tal-protezzjoni tal-konsumatur imsemmija fir-Regolament (KE) Nru 2006/2004 u d-Direttiva 2001/95/KE

                  5.

                  Il-kontribuzzjonijiet finanzjarji għal azzjonijiet imsemmija fl-Artikolu 4(1)(ċ) jistgħu jingħataw lil organizzazjonijiet Ewropej tal-konsumatur li:

                              a)

                              m'humiex governattivi, ma jagħmlux qligħ, huma indipendenti minn interessi industrijali, kummerċjali u tan-negozju jew interessi oħrajn li joħolqu konflitt, u li għandhom bħala l-objettivi u l-attivitajiet primarji tagħhom il-promozzjoni u l-protezzjoni tas-saħħa, is-sigurtà u l-interessi ekonomiċi u legali tal-konsumaturi fil-Komunità;

                              b)

                              ingħataw mandat biex jirrappreżentaw l-interessi tal-konsumaturi fil-livell Komunitarju minn organizzazzjonijiet nazzjonali tal-konsumatur f'ta' l-inqas nofs l-Istati Membri li huma rappreżentattivi, skond ir-regoli jew il-prattika nazzjonali, tal-konsumaturi u li huma attivi fuq livell reġjonali jew nazzjonali; u

                              (ċ)

                              ipprovdew lill-Kummissjoni kontijiet sodisfaċenti tas-sħubija tagħhom, ir-regoli interni u s-sorsi ta' finanzjament.

                  6.

                  Il-kontribuzzjonijiet finanzjarji għal azzjonijiet imsemmija fl-Artikolu 4(1)(d) jistgħu jingħataw lil organizzazzjonijiet Ewropej tal-konsumatur li:

                              a)

                              mhumiex governattivi, ma jagħmlux qligħ, huma indipendenti minn interessi industrijali, kummerċjali u tan-negozju jew interessi oħra li joħolqu konflitti, u li għandhom bħala l-objettivi u l-attivitajiet primarji tagħhom li jirrapreżentaw l-interessi tal-konsumatur fil-proċess ta' standardizzazzjoni fil-livell Komunitarju;

                              b)

                              ingħataw mandat f'ta' l-inqas żewġ terzi mill-Istati Membri biex jirrappreżentaw l-interessi tal-konsumaturi fil-livell Komunitarju:

                                          —

                                          minn korpi rappreżentattivi, skond ir-regoli jew prattiċi nazzjonali, ta' organizzazzjonijiet nazzjonali tal-konsumatur fl-Istati Membri, jew

                                          —

                                          fin-nuqqas tal-korpi msemmija fl-ewwel inċiż, minn organizzazzjonijiet nazzjonali tal-konsumatur fl-Istati Membri li huma rappreżentattivi, skond ir-regoli jew il-prattika nazzjonali, ta' konsumaturi u huma attivi fuq livell nazzjonali;

                              ċ)

                              ipprovdew lill-Kummissjoni kontijiet sodisfaċenti tas-sħubija tagħhom, ir-regoli interni u s-sorsi ta' finanzjament.

         (1)  ĠU L 345, 31.12.2003, p. 1.


title: Id-Deċiżjoni tal-Kunsill ta' l-4 Marzu 1996 dwar proċedura ta' allarm u emerġenza għall-qsim tal-piż fir-rigward tad-dħul u r-residenza ta' refuġjati fuq bażi temporanja

text:
Avviż Legali Importanti

|

31996D0198

Official Journal L 063 , 13/03/1996 P. 0010 - 0011

		Id-Deċiżjoni tal-Kunsillta' l-4 Marzu 1996dwar proċedura ta' allarm u emerġenza għall-qsim tal-piż fir-rigward tad-dħul u r-residenza ta' refuġjati fuq bażi temporanja (96/198/JHA)IL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea, u partikolarment l-Artikolu K.3 (2) (a) ta' l-istess,Wara li kkunsidra r-riżoluzzjoni tal-Kunsill tal-25 Settembru 1995 dwar il-qsim tal-piż fir-rigward tad-dħul u r-residenza ta' refuġjati fuq bażi temporanja [1],Billi r-riżoluzzjoni hawn fuq imsemmija trid tiġi supplimentata jekk il-prinċipji stipulati fiha għandhom jiġu applikati b'mod effettiv meta jinqalgħu sitwazzjonijiet ta' kriżi li jkunu jeħtieġu azzjoni mingħajr dewmien;Billi huwa neċessarju għal dan l-iskop li tiġi introdotta proċedura ta' allarm u emerġenza,IDDEĊIEDA KIF ĠEJ:1. Bidu tal-proċeduraFuq l-inizjattiva tal-Presidenza, Stat Membru jew il-Kummissjoni, tista’ tissejjaħ laqgħa urġenti tal-Kumitat ta' Koordinament li ssir riferenza għalih fl-Artikolu K.4, li l-membri tiegħu jingħataw parir minn dawk responsabbli fl-Istati Membri għall-kwistjonijiet ta' refuġju u emigrazzjoni, sabiex jinnotaw jekk tkunx teżisti sitwazzjoni li tkun teħtieġ azzjoni flimkien bi ftehim mill-Unjoni Ewropea għad-dħul u r-residenza ta' refuġjati fuq bażi temporanja.Meta tkun prevista azzjoni ta' dan it-tip, il-kondizzjonijiet stipulati fil-paragrafi 1 u 2 tar-riżoluzzjoni tal-Kunsill tal-25 Settembru 1995 iridu jiġu sodisfatti.Perjodikament u f'kull każ qabel il-laqgħa, il-Presidenza għandha, b'kollaborazzjoni mal-Kummissjoni, fid-dawl ta' l-opinjoni tal-Kummissarju Għoli għar-Refuġjati tan-Nazzjonijiet Uniti u bl-assistenza tas-Segretarjat Ġenerali tal-Kunsill, tipprepara rapport dwar is-sitwazzjoni. Dak ir-rapport għandu jintbagħat lill-Istati Membri.2. Aġenda għall-laqgħaL-aġenda għall-laqgħa tista’ b'mod partikolari tkopri dan l-ġej:- studju tas-sitwazzjoni u stima tad-daqs tal-moviment tal-popolazzjoni,- valutazzjoni ta' l-espedjenza ta' ntervent urġenti fil-livell ta' l-Unjoni Ewropea,- studju ta' possibilitajiet oħra, inkluża azzjoni lokali,- it-tħejjija ta' orarju u pjan progressiv għall-ħtiġiet antiċipati għad-dħul,- indikazzjoni minn kull Stat Membru tan-numru ta' persuni li jkunu ser jiddaħħlu u meta dawn ser jiddaħħlu, skond il-paragrafu 4 tar-riżoluzzjoni tal-Kunsill tal-25 Settembru 1995,- koordinazzjoni ma’ l-azzjonijiet tal-Kummissjoni fil-qasam ta' l-għajnuna umanitarja,- skambju ta' informazzjoni mal-Kummissarju Għoli għar-Refuġjati tan-Nazzjonijiet Uniti u l-koordinazzjoni tal-pjan tad-dħul,- koordinazzjoni ma’ pajjiżi terzi.3. Deċiżjoni dwar il-qsim tal-piżFid-dawl ta' l-eżitu tal-proċeduri tal-laqgħa tal-Kumitat ta' Koordinament fuq imsemmi, għandha tiġi ippreparata proposta sabiex tiġi sottomessa lill-Kunsill għall-approvazzjoni.Jekk jiġi meqjus neċessarju, skond il-paragrafu 3 tar-riżoluzzjoni tal-Kunsill tal-25 Settembru 1995 u jekk ikun għadda xahar mingħajr ma jintlaħaq ftehim fil-Kumitat ta' Koodinament, id-dispożizzjonijiet stipulati bir-Regoli ta' Proċedura tal-Kunsill għal każijiet urġenti jistgħu jiġu applikati.4. Osservazzjoni mill-qrib tas-sitwazzjoniKull Stat Membru għandu jiddeċiedi dwar l-arranġamenti dettaljati biex jiddaħħlu refuġjati.Waqt li tkun għaddejja l-kriżi, il-Kumitat ta' Koordinament hawn fuq imsemmi jista’ jżomm laqgħat spissi f'intervalli li għandhom jiġu deċiżi mill-Kumitat innifsu u skond il-bażi tal-paragrafu 2 ta' din id-Deċiżjoni.Magħmula fi Brussel, fl-4 ta' Marzu 1996.Għall-KunsillIl-PresidentP. Baratta[1] ĠU C 262, tas-7.10.1995, p. 1.--------------------------------------------------